Danas, u senci malog rata na „brdovitom Kavkazu", koji donosi veliku nesreću tamošnjim žiteljima, mnogi povlače paralele između Osetije i Kosova. Naravno izbor paralele i način poređenja često ima svrhu da se nečiji stav i interes ojača novim „argumentom", nekada više, a nekada manje uverljivo. No, čini se da se danas ne mari mnogo za istinu, logiku i ostale sitnice, već se medijska manipulacija toliko osokolila uspesima ili barem nepostojanjem adekvatnog odgovora. Tako je, u nekim domaćim medijima, paralela Kosovo-Osetija upotrebljena za predstavu o navodno oslabljenoj poziciji Srbije i Rusije u UN, jer sada navodno nemamo tako jaku argumentaciju oko Kosova pošto je Moskva intervenisala na Kavkazu.\nSve to, naravno, dolazi u vreme inicijative da se pred UN-om predoči situacija oko nelegalnog proglašenja Kosova, te da se ide na Haški sud (onaj drugi) na arbitražu. Pri tom se najavljuje ko zna kakva diplomatska ofanziva da bi se dobila podrška 96 članica UN koliko je potrebno da Generalna skupština da podršku inicijativi da se o legalnosti nelegalnog proglašenja kosovske nezavisnosti izjasni Međunarodni sud pravde u Hagu. Ako nije samo reč o političkom marketingu kojim treba da se pokrije hapšenje & izručenje Karadžića, a potencijalno i Mladića, a sva je prilika da jeste, to je prilično rizična operacija u kojoj nije jasno šta dobijamo i ako dobijemo podršku potrebnih 96 država. Čini se da je to samo surogat za neku ozbiljniju diplomatsku akciju poput podizanja tužbi, dok neki veruju da ova vlada mora na neki, a po mogućstvu „politički korektan" način da demonstrira da ipak nije odustala od odbrane Kosova. No, ima i onih koji misle da ovo nije samo simulacija kontinuiteta politike odbrane Kosova „nevojnim sredstvima" već bi u svemu tome želeli da vide i efektan diplomatski manevar.\nNo, kako tu domaće političke akcije i lomove staviti u kontekst globalnih pomeranja i turbulencija od kojih je najakutniji konflikt na Kavkazu. Kada se vidi da postoji jasna geopolitička uslovljenost pozicija energetskih komunikacija sa sukobima i političkim lomovima postaje i jasnija kavkasko-balkanska veza. Naime, i Gruzija i Srbija se nalaze na putevima energetskih tokova (nafte i gasa) čija je kontrola od globalne važnosti u XXI veku. Verovatno nije mimo šire geoenergetske partije šaha ni zaoštravanje odnosa SAD i Irana, kao i aktuelni prekid naftovoda u kurdskim pustarama koje izazivaju novi rast cena nafte na globalnom tržištu.\nIsto tako sa tim dešavanjima posredno u vezi je i Dinkićev „gasni nesporazum" sa Rusima, to jest opstrukcija (već dogovorenog i potpisanog) koja kao da ima za cilj da nas gasovod i ceo aranžman „zaobiđe". Otkazivanje sporazuma sa Rusijom bio bi naš strateški, politički, ekonomski i energetski poraz, jer time gubimo podršku jedine velike zemlje u politici oko Kosova i verovatno jedinu pravu stratešku investiciju u zemlji od neprocenjivog značaja.\nStoga našu poziciju u UN neće slabiti Ruska intervencija u Osetiji-Gruziji, već prevrtljivo ponašenje naše vlade. Eventualno izvrdavanje energetskog sporazuma bio bi šamar Rusiji koji ne bi ostao bez posledica u pogledu intenziteta podrške Moskve, koja je, čini se, zbog takvog ponašanja Beograda već pomalo „olabavila" stav oko Kosova. Nasuprot toga da se kao država držimo dogovora i da sledimo svoj nacionalni, strateški i ekonomski interes, te da je skupština ratifikovala gasni sporazum, Srbija bi mogla da računa i na pozitivne efekte ove konfliktne situacije. Naime, svima je jasno da je glavni sponzor Gruzije Amerika i da je na njenom čelu „američki đak" dok je, sa druge strane, proruska Osetija čiji građani jesu građani Rusije. Gruzija je ušla u konflikt sa Osetijom ne bez podrške Amerike da bi testirala odlučnost Rusije i njenog novog predsednika da brane svoje vitalne interese, svoje građane (ali i međunarodne ugovore o zaštiti mira u regionu).\nKako će ova ratna dešavanja na Kavkazu i golim okom vidljiva antiruska histerija u zapadnim medijima uticati na našu poziciju oko Kosova? Nekima se čini da se malim kavkaskim ratom stvari za nas komplikuju, jer će Zapad pokušati da za konflikt ne okrivi Gruziju koja je ovo započela već Rusiju koja je očigledno reagovala izazvana događajima. No, iako je teško proceniti šta će se sve dešavati iza diplomatskih kulisa i kakvi će biti odnosi snaga na terenu, Srbija bi iz ovoga, ako odigra pametno, mogla izvući korist. Naime, zatezanjem odnosa Rusije i Amerike koja je sponzor i glavni akter kavkaskog rata iz senke, Rusija će biti sklona da ima tvrđi stav oko Kosova. No, to neće značiti mnogo ako nema asistencije Beograda ili, pak, ako se odavde čuju glasovi kritike Moskve kao što se to čuje iz Zagreba (to jest njihovog ambasadora u Savetu Bezbednosti). Nažalost, moguće je i da se ispuni ono nemoguće – da će Rusi oko Kosova biti veći Srbi od Srba.\nPored toga nama na ruku ide i potpuno razobličavanje licemerne politike dvostrukih standarda koje Zapad predvođen Amerikom ima oko Kosova i Osetije. Teško je istovremeno negirati suverenitet Srbije, a braniti Gruzije. Oni ne samo da osuđuju kod drugih ono što su i sami činili, već ne dopuštaju ni manje od toga. Rusija ovom intervencijom ni ne narušava međunarodni poredak i međunarodne ugovore za razliku od SAD i NATO-a koje su Kosovo proglasile nezavisnim, ali je očigledno i to previše za Zapad. Sada je jasno da se sa "Kosovom" ulazi u postmoderni međunarodni poredak u kome stara pravila i principi više ne važe već je sve stvar ad hok odnosa snaga i kao posledica toga gomilanje „posebnih slučajeva".\nI ne samo to. Već su mnoge zemlje i mimo Rusije protiv priznavanja nezavisnosti Kosova. Pored „ruskog bloka", to jest zemalja koje je Rusija izlobirala protiv američke inicijative za „Nezavisno Kosovo" postoje i brojne druge zemlje koje zbog svojih interesa nisu spremne da slede SAD u avanturističkoj politici koja destruira postojeći poredak u svetu. Arapske muslimanske zemlje ne priznaju nezavisno Kosovo, jer su svesni da je to plod američke hegemonističke politike i oni traže veća prava za Palestinu, čak paralelu Kosova – Palestinu. Zatim, tu su i mnoge zemlje koje se aktivno opiru američkoj agresivnoj politici mešanja u unutrašnje poslove drugih zemalja, poput nekih latinoameričkih i azijskih zemalja. Na kraju, tu su i one zemlje koje kod sebe ili u regionu imaju potencijalna „Kosova" pa se realno pribojavaju da bi „jedinstveni slučaj koji potvrđuje pravilo" mogao postati čest slučaj u praksi. Pravni presedan, naročito po Anglosakonskom shvatanju prava, lako postaje osnova za novu pravnu praksu. Podrivanje i rušenje starog svetskog poretka i izgradnja „novog vrlog sveta" s pravom izaziva zebnju i otpor kod mnogih. Treba podsetiti da Kosovo kao „jedinstveni slučaj" nije prošao u organizacijama kao što su: UN, OEBS, Savet Evrope, Arapska liga, Organizacija islamske konferencije, Afrička unija ili Organizacija američkih država. Prošao je samo u NATO-u.\nTo što je do sada Kosovo priznalo 45 zemalja, i to uglavnom onih država koje su u NATO ili su protektorati Amerike ili su na neki način izuzetno zavisni od Amerike, ne predstavlja uspeh naše diplomatije. To je i indikator opadanja uticaja i popularnosti SAD u svetu, jer se očekivalo da ako Amerikanci nešto traže, onda će pola sveta to i da prihvati. Međutim, to se nije desilo. Prvi talas priznavanja je prošao i Albanci i Amerikanci su nezadovoljni ishodom. Zbog toga su sada pritisci na Srbiju da vrati ambasadore i odustane od „tužakanja u UN-u", jer ako bi Srbija popustila, moglo bi se izgurati da nove države priznaju našu južnu pokrajinu.\nKakva se paralela može povući između Osetije i Kosova? Rusija je mišljenja da ona u oba slučaja brani međunarodni poredak i međunarodne ugovore, jer je na Kavkazu dobila mandat da štiti mir i poredak, pri čemu je Gruzija jednostranim i ničim izazvanim napadom to prekršila. Taj stav ima osnova naročito ako se paralela povuče do kraja. Naime, da Rusija „sledi SAD" u politici ona bi bombardovala par meseci Tbilisi i celu Gruziju kao što su onomad, 99' nas bombardovali „saveznici", pa bi za koju godinu Osetiju i recimo Abhaziju proglasili za nezavisne. Zatim bi, sledeći Ameriku, Rusi mogli pokrenuti „evroazijski tribunal" koji bi sudio Sakašviliju za etničko čišćenje lokalnog stanovništva, a pri tome i pokušati na silu „izvesti demokratiju" u Gruziji. Na sreću, izgleda da Rusija neće ići „američkim putem".\nSa druge strane, možemo zamisliti šta bi SAD uradila sa Kosovom do sada, da je većina albanskog stanovništva imala američke pasoše. Na paraleli Osetija – Kosovo vidi se cinizam dvostrukih standarda zapadnih političara prema ovom pitanju. Tako je Kušner „humanista i ministar" pre pola godine govorio povodom Kosova: ako dve zajednice razgovaraju samo preko oružja, onda ih treba odvojiti, da bi sada, u vremenu francuskog predsedavanja EU, agilno insistirao na garantovanju teritorijalnog integriteta Gruzije.\nNaš nacionalni problem je u tome što sve ove promene i lomove u svetu koje iz posthladnoratovske dominacije jedne super sile prelaze u kompleksniju i iznijansiraniju neofeudalnu hijerarhiju „rivalskih država" naša elita nije pratila i razumela. Kao što Milošević nije bio dovoljno svestan posledica pada berlinskog zida i kraja hladnog rata, ili nije želeo da bude svestan, tako i sadašnji režim ne želi da vidi tektonske promene u savremenom svetu. Povratak Rusije i ekonomski uspon Kine kao da nije ostavio traga na mnoge političke i intelektualne krugove u Srbiji.\nStoga je, samo kod nas, moguće da se lojalnost Zapadu pokazuje i dokazuje opstrukcijom gasnog sporazuma sa Rusijom i odbijanjem nezapadnih investicija, te sa nekim medijima koji neobjektivno i pristrasno navijaju za Gruziju i to u momentu kada nam Rusija jedina nudi i spoljnopolitičku podršku i energetsku stabilnost.\nPodršku ruskoj mirovnoj intervenciji dali su: SRS i DSS (kao i SNS iz Crne Gore), ali ne i stranke vladajuće koalicije (DS, G17 i SPS) koje su izrazito prozapadno i proamerički orijentisane, pa se pribojavaju da bi im neko zamerio makar malu simpatiju prema poziciji Moskve. No, ako se kao reper uzme istup Hrvatske u Savetu Bezbednosti koji je sasvim na liniji antiruskih stavova Amerike, onda nekom ćutanje predsednika i premijera Srbije i nije tako negativno. Nažalost, vrlo je moguće da Srbija, shodno tradicionalno dobrim odnosima sa Rusijom „ironijom sudbine" i voljom njenih političara ostane i bez gasovoda (energetski sporazum sa Rusijom je „nedeljiv paket") i bez spoljnopolitičke podrške Rusije oko Kosova. A druga mogućnost – da do njega dođu zemlje koje tradicionalno imaju loše odnose sa Moskvom – biva izvesnija. Očigledno je da niko nema politiku kakvu Srbin imade.


Beograd proglašen za najpopularniju destinaciju u Kini - Novosti - Turistički svet\n- Ovo je sjajna vest za Beograd i Srbiju. Priznanje koje smo dobili na upravo završenom Sajmu turizma je potvrda svih napora koje smo imali u prethodnih nekoliko meseci. Započeli smo jednu veliku kampanju u kojoj smo pozvali kineske građane da posete Srbiju - rekao je Siniša Mali danas u Šangaju, gde mu je tom prilikom uručen pehar.\nDa je sad više Kineza zainteresovano da dođe u Beograd pokazuje statistika:\n-Za prva tri meseca smo imali povećanje kineskih turista od 100 odsto u odnosu na isti period prošle godine. To je trend koji će se nastaviti u narednim mesecima, a tome će doprineti i nagrada koju smo dobili na sajmu - rekao je Mali. Navodeći da Beograd uveliko radi na tome da se posetioci iz daleke Kine osećaju kao kod kuće, Mali napominje da su infotable, uglavnom u gradu ispisane u kineskom jeziku.\n- Radimo na tome da otvorimo direktnu liniju Beograd - Peking, ako uspemo to će biti sjajna stvar. Srbija je jedina zemlja u Evropi koja ima bezvizni režim sa kineskim građanima, sve su to male stvari koje se uklapaju u jedan mozaik koji se zove povećanje broja turista u Beogradu, ne samo kineskih, nego i svih drugih - istakao je gradonačelnik. Mali je naglasio da je broj stranih turista u Beogradu u prethodne tri godine dvostruko veći, a radi se na tome da ih ima što više, budući da su, kako je rekao, trgovina, turizam, ugostiteljstvo važne grane za Beograd.\n- Nagrade kao što je ova za najpopularniju destinaciju doprinose tome da građani Kine ponovo čuju za Srbiju i Beograd. Mi smo u kampanji imali ličnosti koje su u toj zemlji prepoznatljive, kao što su Novak Šoković, Velimir Bata Živojinović. Cilj je da kineski turisti koji obilaze svet dođu u što većem broju kod nas - rekao je Mali.\nSajam turizma u Šangaju, jedan od vodećih događaja u Kini iz te oblasti, održan je u periodu od 20. - 23. aprila 2017. godine, a na njemu su učestvovale 53 zemlje i preko 750 izlagača, a procenjuje se da je tu manifestaciju posetilo preko 50.000 ljudi.


Ministar za obrazovanje posjetio učenike koji borave u Školi u prirodi\nNastavlja se projekt škole u prirodi u Fočanskoj Jabuci\nMinistar za obrazovanje, mlade, nauku, kulturu i sport Bosansko-podrinjskog kantona Goražde Damir Žuga sa saradnicima danas je posjetio učenike i njihove nastavnike koji u okviru projekta Škole u prirodi borave u Fočanskoj Jabuci.\nProjekat se realizuje već treću godinu zaredom i u njemu učestvuju učenici petih razreda osnovnih škola s prostora našeg kantona. Početak ove škole, koja je već postala obavezna, krenuo je u drugoj polovini mjeseca maja a završava se u prvoj polovini mjeseca juna. U Fočanskoj Jabuci trenutno je treća grupa učenika iz osnovnih škola „Mehmedalija Mak Dizdar“, „Prača“ „ Fahrudin Fahro Baščelija“ i „Husein ef. Đozo“.\nResorni ministar je prilikom posjete kazao da postoje odlični uslovi za održavanje škole u prirodi u Fočanskoj Jabuci, kao i da ovakvi projekti imaju podršku svih resornih ministarstava na nivou Federacije, s obzirom da dodatno razvijaju učeničke kompetencije i vještine.\nU toku održavanja škole, realizuju se brojne edukativne i zabavne aktivnosti za učenike\n„Učenicima, između ostalog, od udruženja Kulturna baština budu prezentovane sve kulturne znamenitosti koje se nalaze na prostoru našeg kantona – od Turhan Emin-begove džamije u Ustikolini, strećaka na Presjeci te svih historijskih znamenitosti koje se nalaze na lokalitetu Fočanske Jabuke. BPK Goražde je jedini kanton gdje se škola u prirodi realizuje u stopostotnom procentu i još uvijek je besplatna za sve učenike“ – istakao je ministar Damir Žuga.\nOn je kazao da će resorno minsitarstvo nastojati i u narednom periodu podržati rad ove škole, te razmotriti mogućnost za povećanje broja dana odnosno uključivanje učenika nižih razreda u ovu školu.\nVrijednost projekta je između petnaest i dvadest hiljada konvertibilnih maraka za čiju realizaciju je, pored resornog ministarstva, sredstva izdvojila i firma „Emka-Bosnia“, a prema informacijama kojima raspolaže Ministarstvo svi učenici petih razreda su uključeni u ovaj projekat.\nOsim upoznavanja kulturne baštine i kulturno-historijskih znamenitosti na području BPK Goražde, učenici imaju priliku da se upoznaju i sa drugim interesantim temama i predavanjima, kao što je npr. predavanje u organizaciji predstavnika „ Zelenog polumjeseca“ o štetnosti alkohola i drugih toksikomanija.


Transferne cene i dostavljanje izveštaja o poslovanju između povezanih lica je obaveza svih privrednih subjekata ukoliko su poslovali sa povezanim licima.\nU cilju sprečavanja nezakonitih radnji, kao što je izbegavanje plaćanja poreza ili dvostruko oporezivanje, poreski organi moraju da kontrolišu transferne cene. Pri postupku kontrolisanja transfernih cena, najveću prepreku predstavlja nepostojanje potpunih I tačnih informacija o grupama povezanih kompanija I njihovim međusobnim transakcijama, ali I objektivna procena transfernih cena u slučaju postojanja tih informacija.\nKako izveštaj o transfernim cenama u punom obimu sadrži veliki broj podataka, poreskim obveznicima je omogućeno da, uz ispunjenje nekih preduslova, podnose izveštaj o transfernim cenama u skraćenom obliku.\nOsnovicu za izradu studije o transfernim cenama predstavlja ukupna vrednost ostvarenog prometa dobara I usluga koje je obveznik imao sa povezanim licem u toku poreskog perioda za koji se predstavlja bilans. Da li će obveznik biti u obavezi da dostavi skraćenu studiju o transfernim cenama ili studiju u punom obliku zavidi od ukupnog iznosa ostvarenog prometa sa povezanim licem. Vrednost transakcija iskazuje se kroz neto cenu u računu ili ugovoru bez iskazanog PDV-a.\nObveznik ima pravo da dostavi studiju o transfernim cenama u skraćenom obliku ukoliko ispuni jedan od dva navedena uslova:\nda je transakcija sa povezanim licem jednokratna u poslovnoj godini za koju se podnosi poreski bilans i da vrednost transakcije nije veća od 8.000.000 dinara (\nda ukupna vrednost transakcija sa jednim povezanim licem u toku poslovne godine za koju se podnosi poreski bilans nije veća od 8.000.000 dinara .\nTransakcije za koje se može sastaviti skraćeni izveštaj o transfernim cenama su nabavka, prodaja, finansijski i operativni lizing i ostale vrste prometa dobara i usluga. Transakcije za koje poreski obveznici ne mogu podneti izveštaj o transfernim cenama u skraćenom obliku su zajmovi i krediti.\nKada su dva povezana lica imala transakcije u većem obimu od propisanih 8 miliona dinara, koliki je I prag ulaska u PDV sistem a samim tim I za veličinu studije, obveznik mora dostaviti studiju o transfernim cenama u punom obimu.\nIzveštaj o transfernim cenama se podnosi Poreskoj upravi u istom roku u kom se podnosi poreska prijava i poreski bilans. Za pravna lica rok je 180 dana od dana isteka perioda za koji se utvrđuje porez, a za preduzetnike je rok 15. april tekuće godine za prethodnu godinu. U slučaju da poreski obveznik ne dostavi dokumentaciju u propisanom roku ili ukoliko preda nepotpun izveštaj, rok za podnošenje izveštaja ili dopune se u tom slučaju produžava za 30 do 90 dana, počevši od datuma dobijanja obaveštenja. Nadležni poreski organ obaveštava poreskog obveznika o utvrđenom roku za predaju izveštaja o transfernim cenama, odnosno o roku za dopunu nepotpune dokumentacije.


Uspešno predstavljanje mladih košarkaša iz Borova na košarkaškom kampu "Kasta" - Radio Borovo 100,7 FM\nMladi košarkaši i košarkašice Košarkaškog kluba “Borovo” i Školskog sportskog društva “Sloga” pri Osnovnoj školi Borovo, njih dvadeset dvoje, vratili su se s Međunarodnog košarkaškog kampa “Kasta”.\nKamp koji je održan na planini Rudnik pored Gornjeg Milanovca imao je edukativni karakter.\nU sklopu kampa bila su organizovana takmičenja u šest disciplina: “Jedan na jedan”, “Tri na tri” i “Pet na pet”, “Šut”, “Slobodna bacanja i “Poligon”.\nNaši predstavnici bili su više nego uspešni, osvojivši ukupno 25 medalja, 16 zlatnih i 9 srebrnih i to u konkurenciji 218 učesnika iz Rumunije, Sjedinjenih Američkih Država, Srbije i Hrvatske.\nPrema rečima košarkaškog trenera Milorada Manojlovića, naši najuspešniji učesnici bili su Leon Spasić koji je osvojio ukupno tri zlatne i jednu srebrnu medalju, Veljko Bjelanović s tri zlatne medalje i Emilija Arbutina s dve zlatne i jednom srebrnom medaljom. Nebojša Smiljanić i Saška Ostojić osvojili su po dve zlatne, Anja Đurđević jednu zlatnu i jednu srebrnu medalju, a Milica Marković i Milan Stevanović po dve srebrne medalje. Ivan Cvijanović, Marko Vranešević i Ana Rašić po jednu zlatnu, a Stefan Mijonić i Boško Lukić po jednu srebrnu medalju.\nPohvalu za zalaganje zaslužuju i Nemanja Jović, Ognjen Trbić, Saša Dobrijević, Ognjen Ivančević, Boris Vojnović, Aleksandar Tintor, Aleksa Vranešević, Đorđe Predić i Aleksandar Rašić.\nIz Košarkaškog kluba “Borovo” i Školskog sportskog društva “Sloga” Osnovne škole Borovo zahvaljuju svima koji su pomogli u organizaciji odlaska na ovaj kamp, koji naši košarkaši posećuju već 17.godinu, kao i donacijama. To su Opština Borovo, Osnovna škola Borovo, Zajedničko veće opština, Pekarski obrt “Agita”, Uslužni obrt “Sjaj”, Pogrebni obrt “Sjena”, Mesnice “Bođirković”, firma “Laba”, PVC stolarija “Obradović”, Zubarska ordinacija dr Petka Tomića i trener Milorad Manojlović u saradnji s Košarkaškim klubom “Borovo”.\nUkupan broj poseta: 1284645


Panonska incijativa je spremna da započne ekonomske aktivnosti osnivanjem socijalnog preduzeća, jer raspolaže sa uslovima i kapacitetom koji mogu da se iskoriste za širi društveni interes u oblasti stvaranja uslova za zapošljavanje i samozapošljavanje mladih.\nCilj je kreirati „Inkubator ideja“ koji bi odgovorio na sve potrebe i osposobio mlade da prodaju svoje usluge i zarade od istih. On bi zapravo predstavljao sistematsku podršku pojedincima u uspešnom započinjanju održivog biznisa kroz savetodavnu, mentorsku i organizacijsku podršku. Svi članovi ovog preduzeća kao kontinuiranu uslugu od organizacije, dobijaće umrežavanje i povezivanje sa poslovnim, javnim i civilnim sektorom i drugim privrednim subjektima.\n„Inkubator ideja“ ne bi bio samo prostor i oprema koju bi besplatno koristila ciljna grupa. Njihove ideje i razvoj bi bili podržani kroz ciljane treninge i edukacije eminentnih stručnjaka iz određenih oblasti, a u cilju podizanja njihove konkurentnosti na tržištu lokalne zajednice i šire.


Dodik: Vasković sam sebi razbio staklo\nPredsjednik Vlade Republike Srpske (RS) Milorad Dodik rekao je da ima podatke da ekipa Federalne televizije nije imala problema sa građanima Trebinja već da su građani imali problema sa tom ekipom.\nKomentarišući jučeranja dešavanja u Trebinju izazvana tamošnjim boravkom ekipe Federalne televizije, Dodik je istakao da niko ne opravdava nikakvo nasilje, bilo čije ugrožavanje, ali da ne odobrava provociranje, grubosti, neistine, petljanje i laži bez obzira od koga dolaze.\n- Koliko znam, građani Trebinja su imali problema sa ekipom FTV. Prema izvještaju koji imam, ljudi su bili iziritirani situacijom jer nisu na pravi način mogli da obave molitvu, rekao je Dodik i istakao da apsolutno podržava slobodu medija, ali da je sloboda jednaka za sve.\nDodik je naglasio da "svi, i mediji, imaju pravo da kažu ono što misle, ali da je najbolja ocjena javnost".\n- A javnost u Trebinju je juče rekla sve što je imala. Zahvalan sam svim ljudima u Trebinju što nije bilo nasilja i niko to ne može da kaže, rekao je Dodik.\nOn je naveo da mu od jutros stalno stižu informacije da je novinar FTV Slobodan Vasković stao na putu i razbio šofer-šajbnu na svom automobilu da bi prikazao da ga je neko kamenovao, te da je prije dolaska u Trebinje sam sebi poslao pismo u kojem mu se iz Trebinja navodno prijeti smrću, a potom tamo i otišao da bi dokazao da je u pravu.\n- To govori o stvarima koje su izvan sfere racionalnog. Ako neko organizuje hajku i negativnu predstavu i to čini uporno i ako ste iziritirali mnoge koji ne mogu da dođu do medija i to objasne, onda snosite odgovornost zašto nekoga iritirate, smatra Dodik.\nPremijer RS je rekao da mu je veoma važno da ljudi misle dobro o onom što radi i da bi i novinarima trebalo da bude važno da, prije svega, budu objektivni.\nSlobodan Vasković, novinar Federalne televizije, ušao je juče neovlašteno na posjed Sabornog hrama u Trebinju gdje je namjeravao da snima materijal za reportažu, u čemu ga je spriječila grupa građana.


Turisti pohrlili u najružniji grad na svetu - Hit Radio Pozarevac\nPre dvanaest godina proglasili su ga najružnijim gradom na svetu, ali zahvaljujući tom negativnom publicitetu, privukao je mnogobrojne turiste. Radi se o belgijskom gradu Šarlroa koji se nalazi u provinciji Hainaut.\nNakon što su svojevremeno mediji preneli da su ga jedne holandske novine proglasile najružnijim gradom na svetu, ovaj grad je iskoristio priliku da negativni publicitet preokrene u svoju korist i modernizuje svoju turističku ponudu.\nŠarloa je poznata po železarama i rudnicima uglja, a njegove vizure, ispunjene starim, industrijskim zgradama, pričaju priče o istoriji grada u kojem su mnoge fabrike zatvorile vrata još 1950-ih godina prošlog veka. Ipak, Šarloa je u poslednjoj deceniji, nakon što je dobio neslavnu titulu, započeo svojevrsnu transformaciju.\nNaime, kako se u ovom industrijskom gradu sve veći naglasak stavlja na turizam, grad je prošle godine objavio i novi službeni turistički vodič na francuskom, holandskom i engleskom jeziku, piše Telesambre.\n"Naglasak smo stavili na šetnje gradom, jer verujemo da one naše turiste zanimaju, posebno u vreme pandemije", rekao je Tomar Parmentier, koji profesionalno piše o turističkim temama, dok je Valerie Demanet, direktorka Turističke zajednice, dodala:\n"Mi u Šarlroi imamo sve što je potrebno da budemo turističko odredište: restorane, noćne klubove, barove, smeštaj, šoping centre. Ipak, u vodiču smo se fokusirali na iskustva koja se u našem gradu mogu doživeti: ulična umetnost, muzeji, kulturna baština, šetnje, događanja, sportske aktivnosti."\nDok turistička zajednica konvencionalnim putem pokušava da oživi turizam grada, jedan je građanin odabrao inovativni pristup reklamiranju svog grada, pišu Telerama i Ouest-France.\nNikolas Buisar, mladić iz Šarlroe, organizivao je neobične turističke ture gradom tokom kojih otkriva navodnu ružnoću grada, a njegova je perspektiva crna poput "crne zemlje", kako, zbog rudnika uglja, zovu regiju u kojoj se grad nalazi. Ipak, meštanin ovog grada u svome kraju i u ostacima industrijalnog nasljeđa pronalazi svojevrsnu poeziju. Njegov je paradoksalni pristup izazvao kontroverze, ali nije bio neuspešan.\n"Ako ne možemo reći da je najlepši grad na svetu, barem možemo reći da je najružniji. To je marketinški trik. Osim toga, po kojim je kriterijima najružniji? Centar je pun lepih lokacija", zaključuje Nicolas.\nBoško Nikolić "prekucao" veliki HIT (VIDEO)\nNova energija u pesmama kralja romske muzike Šabana Bajramovića


Ðoković ubedljivo do finala, sa Nadalom za sedmu titulu - Info 24\nÐoković ubedljivo do finala, sa Nadalom za sedmu titulu\nPrvi teniser sveta Novak Ðoković ubedljivom pobedom nad Francuzem Lukom Pujem 6:0, 6:2, 6:2 plasirao se u finale Australijan opena.\nSrpski teniser Novak Ðoković priznao je da je do finala Australijan opena i duela sa Rafaelom Nadalom došao jednom od najboljih partija u karijeri i poručio da priželjkuje isti ishod kao 2012. godine.\nSvetski broj jedan ubedljivo je savladao Francuza Luku Puja 6:0, 6:2, 6:2 i zakazao reprizu finala Melburna pre sedam godina kada je rezultatom 3:2 preko Nadala došao do tada treće titule na tom gren slemu.\n„Biće drugačije nego 2012, sada su nova pravila za pet set. Igrali smo skoro šest sati i to je bilo jedno od najvećih iskustava za mene. Nadam se da će biti isti ishod“, rekao je Ðoković posle meča protiv Puja i poručio da bi na mestu navijača definitivno kupio kartu za spektakl sa Nadalom.\nÐoković ima priliku da pobedom nad velikim rivalom postavi rekord od sedam titula na Australijan openu i nadmaši Roja Emersona i Rodžera Federera.\n„Protiv Puja sam odigrao jedan od najboljih mečeva u karijeri. Sve je funkcionisalo kako sam želeo“, dodao je Novak, podsetivši da je Puj prvi put u karijeri igrao polufinale i da mu je potrebno još iskustva.\nGovoreći o povredi lakta i dugoj pauzi, srpski as je poručio da je oduveo verovao u veliki povratak.\n„Uvek sam verovao u sebe, to je najvažnije. Morate da verujete u sebe i proces koji ste zamislili“, zaključio je on.\nFinale Ðoković – Nadal na programu je u nedelju.\nTags: info24, novak đoković, portal www.info24.rs, sport, tenis\nSneg otežava saobraćaj, skraćeno više linije GSP\nZavršena evakuacija meštana sela Jasenovik


Vučić će prihvatiti dijalog sa opozicijom da udovolji EU – Otvoreno\nPočetnaVestiVučić će prihvatiti dijalog sa opozicijom da udovolji EU\nutorak, 22. septembra 2020 : 23:43\nPredstavnici vlasti predvođeni Aleksandrom Vučićem verovatno će pristati na obnovu dijaloga sa opozicijom, kojim bi trebalo da posreduju poslanici Evropskog parlamenta, smatraju sagovornici portala Nova.rs. Oni navode da je i članovima Srpske napredne stranke u interesu da pokažu da su konstruktivni pred EU, te da im, uprkos dominaciji u Skupštini, takav raspored snaga u parlamentu bez opozicije donosi štetu.\nU roku od 15-tak dana pojavila su se tri nagoveštaja da bi uskoro moglo da dođe do obnove pregovora vlasti i opozicije u Srbiji. Prvo je Oliver Varhelji, evropski komesar za proširenje, 10. septembra odgovorio na pismo koje su predstavnici opozicije poslali Evropskoj komisiji u julu, u kom je pozvao i vlast i opoziciju da nastave učešće u dijalogu uz posredovanje Evropskog parlamenta.\nPotom je Milan Antonijević, izvršni direktor Fondacije za otvoreno društvo i posrednik prvog dijaloga na Fakultetu političkih nauka, najavio nastavak dijaloga opozicije i vlasti, da bi potom o tome razgovarali predstavnici opozicionih stranaka Dragan Đilas, Nebojša Zelenović i Dejan Nikolić sa evroparlamentarcima.\nĐilas, Zelenović i Nikolić zajedno sa poslanicima EP založili su se za hitno pokretanje pregovora sa vlašću o izbornim uslovima.\nNa ovu temu, međutim, nisu se izjasnili ni SNS ni SPS.\nIvo Čolović, projektni direktor Cesida, navodi za Nova.rs da je duboko uveren da će vlast prihvatiti dijalog s opozicijom, s obzirom na to da se radi o evropskom posredovanju.\n“Prvi dijalog možda nije završen najsrećnije, ali je ipak dao neke rezultate. Predstavnicima vlasti je stalo da što više opozicionih stranaka učestvuje na sledećim izborima. Trenutni saziv Skupštine, u kome gotovo da nema opozicije, nije nešto što olakšava poziciju SNS, ma koliko dominantna bila”, kaže Čolović.\nOn dodaje da će vlast pristati na dijalog koji je u planu, između ostalog i zbog toga što su izborni uslovi tema u Srbiji.\n“Učešćem u dijalogu oni će želeti da pokažu da su konstruktivni. Ako mogu da pregovaraju sa Prištinom, ne vidim razlog zašto ne bi bili spremni da to učine i sa opozicijom”, kaže Čolović.\nDa je vladajućim strankama u interesu da pregovara sa opozicijom, kako bi što više stranaka učestvovalo na sledećim izborima, smatra i politički analitičar Dragomir Anđelković.\nDragomir Anđelković / Foto: Medija centar Beograd\n“Drugačije je kad u parlamentu imate ozbiljne opozicione stranke, a drugačije kada ih imate jako malo ili uopšte nemate. Ako EU to želi, vlast će prihvatiti da razgovara sa opozicijom”, kaže on.\nAnđelković dodaje da je korisno i logično da akteri na političkoj sceni razgovaraju.\n“Ima smisla da Evropski parlament ili neka druga institucija prati stanje u Srbiji, ali sam nezadovoljan da strani faktor, evropski ili ruski ili neki drugi, ima tu vrstu pokroviteljstva u razgovorima. Valjda su vlast i opozicija dovoljno zreli da samostalno razgovaraju”, navodi on.


BH Telecom: Samsung Galaxy A70\nSamsung Galaxy A70 napravljen je s najnovijim Samsung inovacijama i nadograđenim osnovnim funkcijama.\nOvaj atraktivan uređaj dobrih karakteristika posjeduje elegantan dizajn, ogroman ekran, poboljšanu trostruku kameru, moćnu bateriju i besprijekornu povezanost.\nDizajniran je za one korisnike koji žele fotografirati i dijeliti svoje svakodnevne doživljaje. Baterija ima lijepih 4500 mAh , a punjenje će ići mnogo brzo jer Samsung A70 koristi 25W punjač.\nDisplay (rezolucija / broj boja) 6.7"\nMemorija RAM 6GB / ROM 128GB\nRezolucija kamere 32.0 MP + 5.0 MP + 8.0 MP\nVrijeme na čekanju (h)/ vrijeme razgovora (h) / Do 28 sati (3G WCDMA)\nDimenzije (mm) / Težina (g) 164.3 x 76.7 x 7.9, 183 g\nProcesor: Osmojezgreni 2 GHz, 1.7 GHz\nRezolucija: 1080 x 2400 (FHD+)\nVideozapis: UHD 4K (3840 x 2160) @30fps\nCijena uređaja sa uračunatim PDV-om i popustom na odabrani paket iznosi 815,40 KM.\nCijena uređaja sa uračunatim PDV-om i popustom na odabrani paket iznosi 775,40 KM.\nCijena uređaja sa uračunatim PDV-om i popustom na odabrani paket iznosi 805,40 KM.\nCijena uređaja sa uračunatim PDV-om i popustom na odabrani paket iznosi 755,40 KM.\nCijena uređaja sa uračunatim PDV-om i popustom na odabrani paket iznosi 780,40 KM.\nCijena uređaja sa uračunatim PDV-om i popustom na odabrani paket iznosi 655,40 KM.\nCijena uređaja sa uračunatim PDV-om i popustom na odabrani paket iznosi 765,40 KM.\nCijena uređaja sa uračunatim PDV-om i popustom na odabrani paket iznosi 555,40 KM.\nCijena uređaja sa uračunatim PDV-om i popustom na odabrani paket iznosi 665,40 KM.\nCijena uređaja sa uračunatim PDV-om i popustom na odabrani paket iznosi 365,40 KM.\nCijena uređaja sa uračunatim PDV-om i popustom na odabrani paket iznosi 545,40 KM.\nCijena uređaja sa uračunatim PDV-om i popustom na odabrani paket iznosi 445,40 KM.\nCijena uređaja sa uračunatim PDV-om i popustom na odabrani paket iznosi 823,40 KM.\nCijena uređaja sa uračunatim PDV-om i popustom na odabrani paket iznosi 786,40 KM.\nCijena uređaja sa uračunatim PDV-om i popustom na odabrani paket iznosi 795,40 KM.\nCijena uređaja sa uračunatim PDV-om i popustom na odabrani paket iznosi 703,40 KM.\nCijena uređaja sa uračunatim PDV-om i popustom na odabrani paket iznosi 777,40 KM.\nCijena uređaja sa uračunatim PDV-om i popustom na odabrani paket iznosi 660,40 KM.\nCijena uređaja sa uračunatim PDV-om i popustom na odabrani paket iznosi 598,40 KM.\nCijena uređaja sa uračunatim PDV-om i popustom na odabrani paket iznosi 845,40 KM.\nCijena uređaja sa uračunatim PDV-om i popustom na odabrani paket iznosi 700,40 KM.\nCijena uređaja sa uračunatim PDV-om i popustom na odabrani paket iznosi 675,40 KM.\nCijena uređaja sa uračunatim PDV-om i popustom na odabrani paket iznosi 625,40 KM.\nCijena uređaja sa uračunatim PDV-om i popustom na odabrani paket iznosi 685,40 KM.\nCijena uređaja sa uračunatim PDV-om i popustom na odabrani paket iznosi 645,40 KM.\nCijena uređaja sa uračunatim PDV-om i popustom na odabrani paket iznosi 705,40 KM.\nCijena uređaja sa uračunatim PDV-om i popustom na odabrani paket iznosi 395,40 KM.\nCijena uređaja sa uračunatim PDV-om i popustom na odabrani paket iznosi 610,40 KM.\nCijena uređaja sa uračunatim PDV-om i popustom na odabrani paket iznosi 595,40 KM.\nCijena uređaja sa uračunatim PDV-om i popustom na odabrani paket iznosi 725,40 KM.\nCijena uređaja sa uračunatim PDV-om i popustom na odabrani paket iznosi 605,40 KM.\nCijena uređaja sa uračunatim PDV-om i popustom na odabrani paket iznosi 745,40 KM.\nCijena uređaja sa uračunatim PDV-om i popustom na odabrani paket iznosi 565,40 KM.\nCijena uređaja sa uračunatim PDV-om i popustom na odabrani paket iznosi 615,40 KM.\nCijena uređaja sa uračunatim PDV-om i popustom na odabrani paket iznosi 295,40 KM.


Posrednika uhvatili na delu u kafani: Za 17 dana i 1.200 evra novinarka dobila diplomu medicinske škole (VIDEO)\nVoice of the world. јануар 5, 2019\nIstraživačka akcija „Žurnala“ o kojoj bruje društvene mreže jeste kako steći diplomu medicinske škole za 17 dana. Novinarka bosanskohercegovačkog „Žurnala“ uspela je da stekne diplomu srednje medicinske škole iz Sanskog Mosta za samo 17 dana, a da pritom nije prisustvovala nijednom jedinom času.\nNakon što je 20. decembra prošle godine predala dokumenta, novinarka Azra Omerović „završila“ je školu i dobila diplomu sa svedočanstvima za sva četiri razreda 3. januara – sa vrlo dobrim uspehom.\nNa diplomi Medicinske tehničke škole iz Sanskog Mosta piše da je učenica Azra Omerović upisala „prekvalifikaciju“ 22. novembra 2016. godine, a da je uspeško završil školovanje 15. novembra 2018. godine.\nPrema svedočanstvima, uspešno je položila anatomiju i fiziologiju, higijenu sa zdravstvenom zaštitom, mikrobiologiju, medicinsku psihologiju, zarazne bolesti, patologiju, hirurgiju, farmakologiju i da je odradila i praktičnu nastavu.\nPriča počinje novembra prošle godine, kada je redakcija „Žurnala“ dobila dokumentaciju policijskih i pravosudnih agencija u kojoj se navodi da se na području Federacije BiH prodaju diplome srednjih škola i da sve ima veze sa Centrom za obrazovanje iz Širokog Brijega, iza koga stoje biznismeni bliski Hrvatskoj demokratskoj zajednici (HDZ) u BiH.\nDokumenta pokazuju da je novac iz Širokog Brijega korišćen za osnivanje srednjoškolskih i visokoobrazovnih institucija u BiH, a da se u tim ustanovama izdaju sumnjive diplome. Navode se, kako prenosi „Indeks“ imena posrednika koji su delovali u određenim gradovima i koji su za novac nabavljali diplome.\nZa sarajevski region, zadužen je bio Senad Pehlivanović iz Fojnice. Omerovićeva je sa njim obavila kratak razgovor telefonom, a prvi put su se sastali u Sarajevu.\nKako joj je rečeno u školi, za prekvalifikaciju je neophodno najmanje godinu dana, međutim, Pehlivanović je to mogao da obezbedi dosta brže, uz cenu od 2.500 konvertibilnih maraka (oko 1.200 evra), namenjenim „direktorima i ostalima“.\nNovinarka je na sastanku sa Pehlivanovićem odbila da mu unapred preda novac, te je on rekao da će morati da „traži altenrativna rešenja“ i da ovaj put neće ići preko Širokog Brijega.\nNa istom sastanku, novinarka je dobila „specijalni broj telefona“, koji je namenjen za dogovore oko diploma. Redakcija „Žurnala“ došla je u posed listinga poziva, koji dokazuju da je Pehlivanović sa tog broja isključivo kontaktirao Centar za obrazovanje iz Širokog Brijega.\nPehlivanović je novinarki tada rekao da će najkasnije do 15. januara dobiti diplomu srednje medicinske škole na njeno ime.\nOmerovićeva 2. januara u 14.46 časova dobija poruku od Pehlivanovića da je sve gotovo, a primopredaja je zakazana za 3. januar.\nOn se 3. januara na zakazanom mestu pojavio sa svedočanstvima i diplomom o završenoj Medicinskoj tehničkoj školi iz Sanskog Mosta – overenom, sa vodenim žigom i čitkim potpisima, kao i sa ocenama koje novinarka nikada nije ni pohađala.\nNakon primopredaje, novinarska ekipa se predstavila Pehlivanoviću, a sve je snimljeno.\n– Gospodine Pehlivanoviću, nažalost niste uhapšeni. Mi smo ovo završili samo da pokažemo da radite ovaj posao. Samo smo hteli da pokažemo da se ovo radi i da Tužilaštvo ćuti – rekao je novinar koji je došao za sto za kojim je Pehlivanović sedeo sa novinarkom kojoj je pribavio diplomu.\nOpra Vinfri: Ako vas ljudi ogovaraju, budite srećni jer pričaju o vama\nZa sreću, zdravlje i plodnost: Ova jela u neparnom broju se trebaju naći na badnjikovoj trpezi


Đukić Dejanović: U ranom detinjstvu svako peto dete ima neku smetnju u razvoju - Izazov\nĐukić Dejanović: U ranom detinjstvu svako peto dete ima neku smetnju u razvoju\nNovi magazin 11. oktobra 2019. 12:32\nMinistarka bez portfelja zadužena za demografiju i populacionu politiku Slavica Đukić Dejanović kazala je danas da u ranom detinjstvu svako peto dete ima neku smetnju u razvoju i da ako se na vreme krene sa pravilnim merama, većina te dece ih kasnije neće imati.\nĐukić Dejanović je na današnjoj konferenciji o razvoju sistema ranih intervencija u Srbiji „Značaj intersektorskog, transdisciplinarnog i na porodicu usmerenog pristupa“ kazala da je saradnja Vlade Srbije sa Unicefom u kontinuitetu, između ostalog usmerena na rani razvoj deteta i „sve one mere koje roditelji, vaspitači, predstavnici insitucija mogu učiniti da detinjstvo bude u skladu sa potrebama“.\n„Ono što je posebno važno to je da usmerenost ka ranom razvoju nije samo cilj nego je i način da se omogući ostvarenje nekih drugih ciljeva. Borba za zdravu budućnost, za obrazovanje, borba jednog društva za smanjenje razlika koje društva čine manje klimavim, počinje u ranom detinjstvu i to je drugi razlog zbog kog ova saradnja kontinuirano traje“, ocenila je ona.\nĐukić Dejanović je istakla da ako se uloži jedan dinar u potrebe ranog detinjstva, „ili jedan dolar kako su to svetski ekonomski stručnjaci rekli“, vraća se 17 dolara kasnije, što je, kako je ocenila, „izvanredna investicija“.\nDirektorka Unicefa u Srbiji Ređina De Dominićis kazala je da je ideja da se promoviše intervencija u ranom detinjstvu gde različiti sektori mogu da rade zajedno i da se kreira okruženje stimulativno, pre svega za decu i roditelje koji se susreću sa raznim smetnjama u razvoju.\n„Počeli smo pre nekoliko meseci u nekoliko opština i nadamo se da ćemo uz pomoć svih sektora uspeti da proširimo model na celu zemlju“, kazala je ona.\nGradonačelnik Beograda Zoran Radojičić istakao je da je period od prve tri godine kod deteta ključni period, „period koji je izuzetno značajan za razvoj deteta i za ceo njegov život“.\n„Sa druge strane u ovom trenutku je jasno da je u tom periodu važno prepoznati ukoliko deca imaju neki problem i da ranim intervencijama možemo mnogo da im pomognemo. Kao gradonačelnik želim da se Beograd razvija sve više u pravcu grada koji će biti potpuno prilagođen deci, gde će deca imati svoje mesto koje zaslužuju“, kazao je Radojičić.\nOn je kazao da saradnju sa Unicefom vidi kao doprinos da Beograd, ali i cela Srbija, idu u tom pravcu i da deca imaju adekvatan tretman u ranom razvoju.\n„Ulaganje u decu je najbolja investicija u emotivnom, duhovnom i svakom drugom smislu, i na kraju u finansijskom što nije najbitnije, ali je u krajnjoj distanci važno“.\nNa pitanje novinara kada građani Beograda mogu očekivati završetak radova u centru grada, Radojičić je kazao da se nada da će biti gotovi do kraja meseca, a istakao je kao najvažnije da „nadzor iskontroliše te radove i da pusti saobraćaj da funkcioniše onda kada bude potpuno završeno“.\nRadojičić je, na pitanje da li se za rekonstrukciju Trga republike koriste nove kocke ili će se presložiti postojeće, kazao je da „ne može da zna za svaku kocku“ i dodao da je „suština da se Trg radi, da se nada da će biti završen do kraja meseca i da se ti radovi završe na pravi način“.


Kilpatrik odradio prvi trening u dresu Budućnosti Voli :: Košarka\nKilpatrik odradio prvi trening u dresu Budućnosti Voli\nAmerički bek Šon Kilpatrik odradio je danas prvi trening sa ekipom Budućnosti Voli i u podgoričkom dresu trebalo bi da debituje u nedjeljnom meču sa Partizanom, saopšteno je iz podgoričkog košarkaškog kluba.\nKošarkaš sa dugogodišnjim NBA iskustvom prošle sezone igrao je u Panatinaikosu.\n"Veoma sam srećan što sam konačno stigao u Podgoricu i što sam dio ove familije. Ovo je jedinstvena situacija za mene jer dolazim iz Njujorka, gdje su svi takođe kao familija povezani i kada vidim kako sve funkcioniše ovdje osjećam da sam u veoma unikatnoj situaciji", kazao je Kilpatrik u izjavi za klupski sajt.\nOn je kazao da je došao da pomogne ekipi da ostvari što više pobjeda.\n"Cilj mi je da pomognem da se vratimo u Evroligu ali ipak, najvažnije je da osvajamo šampionate. To je nešto na šta sam usresređen, dolazim iz situacije gdje smo osvojili šampionat. To bi bilo veliko i za tim kao i za mene", kazao je Kilpatrik.\nDuel Budućnosti i Partizana, u osmom kolu ABA lige, na programu je u nedjelju u 18 sati u dvorani Morača.


Udruženje finansijskih direktora Srbije - Sve o osiguranju\n24. oktobra 2018.\tAktuelno 387 Pregleda\nUdruženje finansijskih direktora Srbije (UFDS), čije su ključne aktivnosti usmerene na edukaciju finansijskih direktora, razmenu praktičnog iskustva i umrežavanje relevantnih aktera u oblasti finansija u Srbiji i regionu, informisalo je javnost o ključnim aktivnostima koje su uspešno realizovane tokom 2018. godine.\nNeke od njih su: 7. CFO konferencija, mentorski program, inicijative radne grupe za korporativne i regulatorne poslove, osnivanje radne grupe za finansijske direktore banaka. Najvažnije teme koje je Udruženje obrađivalo tokom 2018. godine su: makroekonomski izgledi – tendencije i prognoze, digitalna transformacija i uloga CFO-a u ovom procesu, akvizicije, alternativni izvori finansiranja, porezi, kontroling, upravljanje nepokretnostima, ali i međunarodni standardi finansijskog izveštavanja.\nNa inicijitivu UFDS-a, kao društveno odgovornog Udruženja, u radnu verziju Zakona o izmenama i dopunama zakona o porezu na dohodak građana uvršten je predlog poreskog oslobođenja za davanje solidarne pomoći zaposlenima za slučaj rođenja deteta do visine prosečne zarade isplaćene u Republici Srbiji, kaže se u saopštenju.\nCilj izbora CFO-a godine je da se podigne svest domaće javnosti o važnosti finansijske struke i jačanje uloge finansijskih direktora u privredi i institucijama od značaja“, rekao je Srđan Ćirović, član i head za PR UFDS, CFO, United Media grupe. Srđan je dodao da je „program mentorstva UFDS-a nastao sa ciljem intenziviranja razmene znanja, iskustva i mišljenja članova našeg Udruženja i najuspešnijih studenata završnih godina fakulteta ekonomske struke.\nPrethodni tekst UNIQA: Rast u putnom osiguranju, sve više polisa kupuje se preko web-a\nSledeći tekst Kako demografski trendovi utiču na visinu penzija\n3. novembra 2015.\t122,204\n14. februara 2018.\t10,999


Indonezija – GayEcho\nOdbojkašica Indonezije je ustvari – muškarac\nBivša reprezentativka Indonezije u odbojci, Aprilija Manganang, godinu dana posle povlačenja objavila je da je zapravo, muškarac. Ova velika sporska prevara ne bi ni izašla na video da se Manganang […]\nGej par je kažnjen sa 77 udaraca bičem\nIzgleda nema gore osude nego da budeš gej muškarac koji je pronašao svog partnera, ako živiš u Indoneziji. Nije potrebno da na bilo koji način isprovociraju javnost ili da svojom […]\nInstagram uklonio nalog o problemima gej muslimana u Indoneziji\nDruštvena mreža Instagram je uklonila profil na kojem su u formi stripa prikazivane teškoće gej muslimana u Indonezji, posle lavine gneva na internetu u toj najvećoj muslimanskoj zemlji po broju […]\nVlasti u provinciji Aceh u Indoneziji ponovo su dospeli u žižu javnosti nakon novog talasa javnog bičevanja. Dva neimenovana muškarca osuđena su na po 80 udaraca bičem svaki zbog toga […]\nIndonežanska policija uhapsila 58 muškaraca u gej sauni\nIndonežanska policija saopštila je da je uhapsila 58 muškaraca, među kojima nekoliko stranaca, u sauni u Džakarti gde su se okupljali homoseksualci. Policija je navela da je sprovela operaciju posle […]\nDvojica muškaraca optužena za homoseksualni odnos podvrgnuta su javnom šibanju pred mnoštvom posmatrača u indonezijskoj pokrajini Aćehu u kojoj se primjenjuje šerijatski zakon, u prvom takvom slučaju u toj pobožnoj […]\nMasovno hapšenje na gej proslavi u sauni\nIndonežanska policija uhapsila je 141 muškarca pod sumnjom da su učestvovali u gej proslavi u jednoj sauni u Džakarti, saopštile su danas lokalne vlasti. Policija je sinoć sprovela raciju, posle […]\nIndonezija: Ako si gej 85 udaraca šibom\nŠerijatski sud u indonežanskoj konzervativnoj provinciji Aće osudio je dvojicu homoseksualaca na javno prebijanje štapovima. Sud je danas saopštio da će muškarci, starosti 20 i 23 godine, biti udareni po […]\nIndonezija: Univerzitet ne prima LGBT studente\nUniverzitet iz Indonezije traži od budućih studenata da se pre upisa izjasne kako nisu pripadnici LGBT populacije. Univerzitet Andalas (Unand) u Padangu postao je meta kritika jer je na svojoj […]\nIndonezija: Uhapšeni zbog gej žurke\nIndonežanska policija uhapsila je osmoricu muškaraca zbog toga što su organizovali gej proslavu u Surabaji, drugom po veličini gradu u Indoneziji, u subotu oko ponoći, saopštila je policija. U saopštenju […]\nKazna za gej par u Indoneziji – po sto udaraca štapom\nDva muškarca u konzervativnoj provinciji A?eh u Indoneziji suo?avaju se s kaznom od po 100 udarca štapom, search pošto su ih komšije prijavile policiji zbog homoseksualnog polnog odnosa. Žitelji jednog […]\nU Indoneziji krunisana Transrodna mis\nTransrodne osobe i gej aktivisti iz cele Indonezije suprotstavili su se talasu mržnje koji je u poslednje vreme upu?en seksualnim manjinama i na tajno organizovanoj ceremoniji krunisali Transrodnu mis. Mali […]\nUhapsili gej par zbog fotke na Fejsbuku\nIndonežanske vlasti uhapsile su homoseksualni par nakon objavljivanja njihove fotografije na Fejsbuku na kojoj se ljube. Dva muškarca, illness student (22) i službenik (24) uhapšeni su u Manadu, visit web […]\nIndonezija zabranila LGBT aplikacije i sajtove\nIndonezija je zabranila Grindr, no rx Blued, check BoyAhoy i desetine drugih LGBT aplikacija i internet sajtova. Vlasti u Indoneziji su u, treatment navodnoj, borbi protiv gej prostitucije po?ele da […]


Farmaceutski lider u regionu obeležava 60. Rođendan | NS Reporter\nFarmaceutski lider u regionu obeležava 60. Rođendan\nDatum: 01 јуна, 2020\nVRŠAC – Hemofarm, vodeća farmaceutska kompanija u regionu, danas obeležava 60 godina konstantnog rasta, brojnih poslovnih uspeha i stalnog obaranja sopstvenih rekorda. Od malog pogona koji je 1. juna 1960. nastao u Vršcu, Hemofarm je danas lider u regionu i kompanija koja posluje globalno, na tri kontinenta i u 36 zemalja u svetu.\nNa svojim počecima te 1960. Hemofarm je imao 30 radnika, a danas zapošljava oko 3.500 ljudi. Od Aminopirina, prvog leka koji se proizvodio u pogonima Hemofarma, preteče današnjeg Midola 100, do danas kada se u portfoliju ove kompanije nalazi oko 400 proizvoda u različitim formama i dozama, decenije rada posvećene su razvoju kvalitetnih, efikasnih i finansijski dostupnih lekova.\nKompanija je iz godine u godinu unapređivala sopstveno poslovanje, a prošlu 2019. završila je čak sa trostrukim rekordom: u obimu proizvodnje (5,7 milijardi tableta i drugih formi lekova koje su nastale u pogonima Hemofarma), u veličini proizvodnog portfolija i u prodaji. U ovoj jubilarnoj godini očekuje novi proizvodni rekord od oko sedam milijardi tableta, kapsula i drugih formi.\n„Ponosan sam na činjenicu da je Hemofarm stalno napredovao, iz godine u godinu bio dodatno bolji i da u našoj poslovnoj istoriji nije bilo oscilacija ili padova, već samo novih rekorda. Naš uspeh nastao je iz spoja domaće pameti i najmodernije nemačke tehnologije što je rezultiralo lekovima koji su svetskog kvaliteta. Isti lek koji piju Srbi, piju i Nemci i Rusi. Pacijenti i zdravlje građana naš su prioritet i iz tog razloga smo razvili najširu paletu lekova na ovim prostorima, a prevenciju bolesti stavili u fokus naših aktivnosti”, kaže povodom jubileja generalni direktor Hemofarma dr Ronald Zeliger i dodaje da se značaj ove kompanije ogleda u tome što doprinosi boljem zdravlju građana, ali i ekonomskom zdravlju zemlje.\nHemofarm je ne samo lider u Srbiji, već i u Bosni i Hercegovini i Crnoj Gori. Osim pozicije br. 1 u ovim zemljama, Hemofarm Banjaluka i Hemomont u Podgorici prošle godine su ostvarili i najveću proizvodnju od svog osnivanja. „Od 2003. kada je otvorena fabrika čvrstih formi u Banjaluci, Hemofarm je za vrlo kratko vreme prešao put do lidera na tržištu lekova u BiH. Takođe, uspostavili smo jedinstven sistem kvaliteta na proizvodnim lokacijama Hemofarma u Srbiji, BiH i Crnoj Gori, što je potvrda da razmena znanja i dobrih praksi ne poznaje granice“, ističe generalni direktor Hemofarma.\nOd 2006. godine Hemofarm je deo Štada grupe, jedne od vodećih farmaceutskih kompanija u Evropi, koja je od tada do danas u modernizaciju pogona, opremu i nova postrojenja investirala više od 300 miliona evra.\nOsim uspešnog poslovanja, važna odlika Hemofarma u prethodnih 60 godina bilo je kontinuirano pomaganje zajednici u kojoj je ponikao. Kompanija svake godine donira medicinsku opremu i lekove bolnicama, dok obrazovne, kulturne i druge organizacije pomaže finansijski ili kroz stručnu podršku. Svoju pomoć drugima sprovodi i kroz Hemofarm fondaciju koja je do sada donirala pomoć i realizovala aktivnosti u vrednosti od čak 13 miliona evra.\nSamo tokom poslednjih 10 godina, Hemofarm je duplirao svoj obim proizvodnje u pakovanjima, a tri puta uvećao u broju tableta i u kompleksnosti. Primera radi, 2010. godine u njegovim pogonima nastalo je 150 miliona pakovanja odnosno 2,3 milijarde tableta i drugih formi i 916 različitih proizvoda. Ovu godinu kompanija će završiti sa više od 300 miliona pakovanja, sedam milijardi tableta i drugih formi i više od 3.000 različitih proizvoda.\nEr Srbija obnavlja letove do Španije\nNajuzbudljiviji koncept kupovine i zabave u Galeriji Belgrade


Uskoro proizvodnja konfekcije\nLEBANE - Ruinirano i opljačkano zdanje u Lebanu, u kome se do pre 10 godina proizvodila najkvalitetnija koža u Srbiji, dobilo je novog vlasnika - Dušana Dodića iz Vranja.\nDodić je propalu fabriku preuzeo na osnovu sudskog rešenja, kao njen najveći poverilac, kome je to društveno preduzeće dugovalo 18 miliona dinara. On planira da otvori konfekciju i uposli oko 250 radnika.\n- Trebaće mi oko 700 hiljada >> Pročitaj celu vest na sajtu Blic << evra da osposobim fabriku za proizvodnju. Očekujem pomoć lokalne samouprave, ali se bojim da neću pronaći dovoljno kvalifikovanu radnu snagu jer su svi kožarci tokom minulih godina otišli na rad u Italiju. Ako ne uspem prodaću je, kaže Dodić.\nPredsednik opštine Mića Stankoivć kaže da su seu međuvremenu izškolovale nove tekstilne generacije koje čekaju svoju šansu.\n- Dodiću ćemo pomoći jer imamo dobre kontake sa republičkim organima, fondovima i ministarstvima - naglašava Stanković.


Ambasadori PIC-a: Radujemo se saradnji sa Schmidtom, novim visokim predstavnikom - epiCentar INFO\nAmbasadori PIC-a: Radujemo se saradnji sa Schmidtom, novim visokim predstavnikom\nDanas su u Sarajevu ambasadori zemalja članica Upravnog odbora Vijeća za provedbu mira (PIC) službeno imenovali Christiana Schmidta za sljedećeg visokog predstavnika u Bosni i Hercegovini, nakon što ga je za to mjesto kandidirala Njemačka.\nTreba napomenuti da se Ruska Federacija nije složila s ovom odlukom.\n“Upravni odbor se raduje saradnji s gospodinom Schmidtom, nakon što prvog аugusta 2021. preuzme dužnost visokog predstavnika, kada će ostavka gospodina Inzka stupiti na snagu. Upravni odbor PIC-a zahvaljuje Njemačkoj na inicijativi i uvjeren je da će gospodin Schmidt ubrzati ispunjenje uslova i ciljeva iz programa 5+2 i doprinijeti stabilnosti u BiH, tako što će osigurati dosljednu provedbu civilnih aspekata Općeg okvirnog sporazuma za mir. Odluka Upravnog odbora PIC-a dodatno naglašava opredijeljenost za teritorijalni integritet BiH”, saopćeno je iz OHR-a.\nUpravni odbor PIC-a izrazio je zahvalnost ambasadoru Valentinu Inzku na njegovoj dugotrajnoj, izuzetnoj posvećenosti i ogromnom doprinosu provedbi Dejtonskog mirovnog sporazuma, kao i sigurnosti i stabilnosti u BiH u posljednjih 12 godina.\nTags: Christian Schmidt, OHR, Valentin Inzko\nPrevious Korona virus potvrđen kod još 58 osoba u Srpskoj\nNext Izabran novi predsjednik Ustavnog suda Bosne i Hercegovine


Naslovna Info Srbija Ana Brnabić mandatar nove Vlade Srbije\nPredsednik Srbije Aleksandar Vučić saopštio je sinoć da je mandat za sastav nove Vlade Srbije poverio dosadašnjoj premijerki Ani Brnabić. On je, na konferenciji za štampu u Palati Srbije, ukazao na ekonomski napredak Srbije u proteklom periodu i na najvažnije zadatke i projekte nove vlade.\n„Pre nekoliko minuta sam potpisao odluku o predlogu za predsednika vlade da to bude Ana Brnabić. O njoj ima veoma visoko mišljenje“, rekao je Vučić.\nIstakao je da se radi o ženi koja nije svoj mandat shvatila kao period dodvoravanja svima i svakome već se borila žestoko za svoju zemlju, kao i da je vodila disciplinovanu i odgovornu politiku i nije se dodvoravala stranim centrima moći.\nOd mandatarke očekuje da razmisli o uvođenju dva nova ministarstva, kao i da u vladi bude najmanje 50 odsto ili više žena.\nKaže da posao Brnabićke nije bio samo da svojim ugledom pomogne stranci, već pre svega da uradi sve što može za građane Srbije.\nTakođe, ističe da se Brnabićka nije dodvorala ni onima u zemlji koji su mislili da je to velika prilika u zemlji da se uvede neki sistem u kojem bi oni svađali ljude u Srbiji i u kojem bi oni našli novu platformu za političke sukobe.\nVučić navodi da je Brnabić radila dobro i da je najbolji dokaz za to što je bilo puno kritika upućenih na njen račun, iako je samo branila interese Srbije.\nDodaje da nije imao ništa da joj zameri od velikih stvari, ali da je imao neke sitnice, koje bi inače mogao i kod sebe da nađe da ih sebi zameri.\n„Mislim da je Brnabićka dobar izbor i da će ona ozbiljno i odgovorno da obavlja svoj posao“, naglasio je Vučić.\nDodaje da je bilo više kandidata na stranačkom nivou i da je zahvalio na Predsedništvu pojedinim kandidatima koji su razumeli njegove poruke i da su sami rekli, iako su bili veoma dobri kandidati, da ne moraju da obavljaju takvu funkciju i da su odani svojoj stranci, kao i da su podržali njegov predlog kao dobar.\nNaglasio je da je ključna stvar da običan čovek mora da bude u centru pažnje svakog od tih ljudi, a ne to da li su oni zadovoljni svojim funkcijama ili ne već šta je to što oni mogu da urade sa građanima naše zemlje.\nPredlog mandatarki – dva nova ministarstva i 50 odsto žena\nVučić je izjavio da je mandatarki Ani Brnabić dao predlog da se uvedu dva nova ministarstva, Ministarstvo za ljudska prava, ravnopravnost polova i društveni dijalog i Ministarstvo za brigu o porodici, deci i demografiji.\nNa konferenciji posle sednice Predsedništva SNS, Vučić je kazao i da je predložio mandatarki da u novoj vladi, ako je moguće, 50 odsto ili više budu žene.\n„Mislim da bi to bilo revolucionarno za Srbiju, time bismo predstavili našu zemlju na najbolji mogući način i time bismo pokazali na delu kako funkcioniše ravnopravnost polova“, rekao je Vučić.\nIstiče da su žene jednako sposobne kao i muškarci da obavljaju najvažnije državne funkcije.\nKada je reč o demografiji, Vučić navodi da je demografija od ključnog značaja za našu zemlju i da se moraju na tom planu uvesti sistemske mere.\nVučić kaže da sistemske mere nisu samo novac, jer, ukazuje, u Srbiji najsiromašnije opštine imaju najviše novorođene dece, dok najbogatije najmanje.\nRekao je da će država potražiti nove mere za povećanje nataliteta i da će savete podražiti od država koje su uspele da zaustave taj pad.\nBrnabić doprinela da budemo broj 1 po stopi rasta\nPredsednik Srbije istakao je da je izabrao Anu Brnabić za novog mandatara zato što je marljivim radom značajno doprinela da Srbija bude zemlja broj jedan u Evropi po stopi rasta BDP, kao i smanjenju nezaposlenosti.\nVučić je, u obraćanju javnosti, upitan zbog čega mu je trebalo 106 dana da izabere ko će biti na mestu premijera i objasni šta je Brnabićevu kvalifikovalo da joj poveri mandat, podsetio da je bilo na nekim mestima ponovljenih izbora, ali i da je imao brojne sastanke.\n„Bilo je potrebno da napravite koncept kako će da izgleda vlada u narednom periodu. Razgovarao sam sa svima. Za to vreme su ljudi mogli da vide, za razliku od onih koji su imali prostora i vremena da se po 30 do 40 dana i pored korone brčkaju na moru, radio vredno svakog dana“, rekao je Vučić.\nPodsetio da je da je imao nekoliko teških putovanja i razgovora.\n„Sa predsednikom Rusije Vladimirom Putinom, Turske Redžepom Tajipom Erdoganom, sa svim predstavnicima u Briselu, sa predsednikom Francuske Emanuelom Makronom, bio na pregovorima u Vašingtonu, Briselu, imao susret sa predsednikom SAD Donaldom Trampom. Mnogo toga stalo je u to kratko vreme“, pojasnio je on.\nVučić je kazao da je, što se tiče izbora Brnabić, odlučio za nju, jer je ona marljivim radom, kao neko ko se nalazi na čelu Saveta BDP, uz njegovu malu pomoć, doprinela da Srbija bude zemlja broj jedan u Evropi po stopi rasta.\n„Prvi put posle četiri meseca, u avgustu smo imali pozitivnu stopu rasta BDP od +0,19 odsto, to je prva fleš procena. Malo koja zemlja u Evropi može time da se pohvali u ovo doba. To su rezultati Ane Brnabić. Takođe I stopa nezaposlenosti od 7,3 odsto, za razliku ranijih vlasti kada je bila na 25,9 odsto. To su ogromne razlike. Predložio bih uvek onog u čije vreme je stopa nezaposlenosti na 7,3 odsto, a ne nekog sa 25,9 odsto nezaposlenosti „, rekao je on.\nIstakao je da je Brnabićeva bila odana svojoj zemlji, ne živi za to da sedne na sofu kod bilo kojeg stranca i ogovara svoju zemlju.\n„Zahvaljujući pre svega Ani Brnabić, a tu nisam pomagao, uspeli smo da napravimo fantastičan rezultat, da izvoz našeg IT sektora dostigne 5,9 odsto BDP-a. To je za razliku od ranijih vlasti kada je to bilo na 1,5 odsto, strahoviti napredak Srbije, strahovita brzina modernizacije Srbija“, dodao je on.\nVučić je kazao da Srbija ima veoma stabilan fiskalni sistem, da je Brnabić postavila dobrog ministra finansija.\nTakođe, kaže da je Srbija, pod Brnabićevom, bila uspešna po pitanju obuzdavanja i borbe protiv korone, i da je u tome među pet, a rekao bi i tri, zemlje u Evropi.\n„To su bili neki od razloga zbog kojih sam se odlučio za Anu Brnabić. Verujem da ću sledeći put, ili neki drugi predsednik odlučiti se za nekoga iz bliskog okruženja ili mog ili Brnabićevog, koji će moći da nastavi tu politiku“, kazao je on.\nVučić je istakao da su građani Srbije prethodne godine naučili da ne moraju da budu uvek poraženi, najgori kao što je bili u vreme drugih ljudi.\n„Počeli smo da učimo da možemo da budemo najbolji. Po stopi rasta neverovatno da bude među najboljim, kao I po stopi nezaposlenosti“, dodao je on.\nVučić je podsetio da je plata, kada je on postao premijer, bila 329 evra, a da je danas 511 evra, te da veruje da će dalje rasti iduće godine uprkos teškog stanja u svetu.\nObjasnio je da nisu samo ti rezultati koji su presudili prilikom donošenja odluke, već najmanje 60 odsto ono što treba da se uradi u budućnosti, koliko nove krvi možemo da imamo, koliko možemo da ostvarimo iz plana „Srbija 2025“.\nPenzije, prema njegovi rečima treba da dostignu prosečnih 430 evra.\nUkazao je da pre svega treba brzo da se uradi kanalizacija, fabrike za prečišćavanje voda u Srbiji, te najavio potpisivanje ugovora za 70 opština južno od Save.\n„To su stvari koje prave razliku, kao što sam imao dovoljno snage, energije I vere u svoj rad, rad Siniše Malog, I još ljudi koji se bore za Beograd na vodi, a danas kada pogledate vidite milinu I političke protivnike kako uživaju u kafićima i restoranima u tom delu grada. Ovo što radimo nije za nas, već za sve građane Srbije. To su neki od razloga zbog kojih sam doneo odluku da novi mandatar bude Ana Brnabić“, zaključio je Vučić.\nKompromis, ali ne poniženje, tj. ne može „ništa za sve“\nPredsednik Srbije Aleksandar Vučić izjavio je večeras da je jedan od ključnih ciljeva nove vlade očuvanje mira i stabilnosti i dodao da Beograd zato želi kompromisno rešenje sa Prištinom, ali da neće pristati na poniženja.\nVučić je u obraćanju javnosti rekao da se prethodnih dana u Nagorno Karabahu videlo kako za dan, posle 30 godina „zamrznutog konflikta“, može buknuti rat.\n„To ne želimo da se nama dogodi i da budemo iznenađeni i zato ćemo da sačuvamo mir, zato se ne zalažemo za zamrznuti konflikt već želimo kompromisno rešenje i insistiramo na procesu koji se odvija pod pokroviteljstvom EU“, istakao je Vučić.\nOn je dodao da Beograd želi kompromisno rešenje, ali da neće pristati na poniženja i princip „ništa za sve“.\nPredsednik je istakao i da je važno da se osnaže armija i policija.\nPolicija, kako kaže, mora da bude snažnija i još oštrija u borbi protiv kriminala i korupcije, iako to, kako je dodao, zavisi i od tužilaštva i pravosuđa.\n„Verujem da će uz pomoć BIA moći da obezbede sigurnost i mir“, istakao je Vučić.\nSrbija neće ispuniti želje Prištine, uzalud veruju u pritiske\nOn je izjavio da se Albanci varaju ako očekuju da će im se ostvariti snovi, da će im Srbija dati ono što priželjkuju, a oni pri tom nastaviti da vređaju Srbiju i Beograd i napadaju srpsku decu na KiM.\n„Važno je da Albanci znaju, a to sam im ponovio i u Vašingtonu pred američkim predstavnicima, ali i pred najvišim zvaničnicima EU i pregovaračima da ne postoji gvozdeni čekić ili malj kojim će neko da nas udari u glavu da im damo šta oni priželjkuju, a da oni svakog dana vređaju Srbiju i Beograd i napadaju našu decu na KiM“, rekao je Vučić komentarišući poruke iz Prištine da su duboko razočarani izjavama srpskih zvaničnika.\nVučić je dodao da vlast u Prištini uzalud veruje da će neko iz sveta imati snagu dovoljnu da pritiskom natera Srbiju na tako nešto, da će dobiti poene na svetskoj političkoj sceni i tako ostvariti svoje snovi, da se to neće desiti.\n„Ako žele razgovor i kompromisno rešenje Srbija je za to spremna“, istakao je on i dodao da je dovoljno da razumeju jednu stvar a to je – da je važno da živimo u miru “\nVučić i dodao i da da on ne izgovara teške reči ne zato što se neko plaši Prištine, već upravo zbog mira.\nKada je reč o primedbama Vlade u Prištini, onima koje dolazile od Edija Rame i od svih drugih kako kaže, ne obraća previše pažnju, jer zna da oni to rade zbog unutrašnjih političkih prilika.\nJačanje zdravstvene moći, jedna od ključnih snaga države\nAleksandar Vučić izjavio je da je jedan od ključnih izazova pred Srbijom i novom vladom jačanje zdravstvene moći, koja, kako je kazao, postaje jedna od ključnih moći i snaga jedne države.\nVučić je u obraćanju javnosti istakao da je Srbija prethodnih nekoliko godina u zdravstvo uložila mnogo više nego u prethodnih 40 ili 50 godina.\nOn je istakao da je mnogo novca uloženo u kliničke centre, navodeći da su konačno završene sve procedure za Klinički centar u Vojvodini, da će Klinički centar Srbije biti završen do septembra i da će biti „impresivan i velelepan“, te da je Klinički centar Niš veoma značajan i da je tokom korona krize to se i pokazalo.\n„U ovom trenutku radimo i završavamo javne nabavke za KC, juče su krenuli radovi u Vranju, radimo rekonstrukcije opštih bolnica u Leskovcu, Pirotu, Prokuplju, Gornjem Milanovcu, Smederevskoj Palanci, Aranđelovcu, Loznici, Vrbasu, Pirotu, Kikindi. Svaka ta rekonstrukcija i renoviranje košta između 20 i 35 miliona“, rekao je Vučić.\nKako je naveo, uvode se inovativni lekovi i leče retke bolesti, a da država se trudi da se svake godine po 10 i 20 puta više dece izleči državnim novcem.\n„Tu su evidentni rezultati, ali moraju da budu bolji“, rekao je Vučić.\nTri izazova, najveći pritisci oko Kosova i Metohije, i tri cilja vlade\nOn je rekao večeras da će nova vlada imati pred sobom tri ozbiljna izazova, od kojih je najveći Kosovo i Metohija, kao i tri cilja – da podigne ekonomsku snagu Srbije, zdravstvenu i odbrambenu moć zemlje.\nKad je reč o Kosovu i Metohiji, Vučić ističe:\n„Naša je obaveza da, suočavajući se sa izazovima, a najveći jesu pritisci oko KiM i pokušaj primoravanja Srbije da prizna nezavisnost Kosova, a da za to ne dobije gotovo ništa, uz našu želju da uvek iskažemo nameru da razgovaramo I da postižemo kompromisno rešenje, svakako ne prihvatamo ponižavanje građana Srbije, I naših građana na KiM“, rekao je Vučić.\nMoramo, kaže, da brinemo o životima naših ljudi na KiM, koji su ponovo prethodnih dana ponovo bili ugroženi.\nDrugi izazov je, ističe Vučić, zdravstvena situacija i kako ćemo reagovati kada dođu nešto hladniji dani i korona bude snažnije prisutna.\n„Treći izazov je kako da u vreme korone, zatvorenih granica sa Evropom i svetom uspemo da održimo ekonomski ritam koji smo imali do sada“, objasnio je on.\nVučić je, na konferenciji za štampu, na kojoj predstavlja mandatara, rekao da je dosadašnja vlada – ako pogledamo poslednje dve decenije od političkog i vojnog poraza koji smo doživeli 1999, do užasnih poraza koje smo kao narod doživeli posle 2000, kada je korupcija bila gotovo jedini posao za političare, kada su uništene fabrike, supstanca naše ekonomije zgažena – posle mnogo godina uspela da vrati zemlju na ispravan put, put ekonomskog napretka, političkih reformi, uspostavljanja samostalne I nezavisne države građana Srbije, koja pripada svim građanima Srbije.\n„Uspeli smo da zemlju koja je bila među poslednjima kada je pitanju ekonomski razvoj da bude među prvima, a da to ne bude incidentno, već da traje četiri godine. Pre toga prošli smo kroz najteže reforme I zato se vidi razlika u rezultatima“, podvukao je on.\nVučić je kazao da, iako su građani na izborima glasali za politiku kontinuiteta, a mora da prihvati rezultate sa najvećom skromnošću I poniznošću pred voljom građana Srbije, treba dobro da razumemo da to nije „kart blanš“ za sve što se dogodi u budućnosti, već da svi treba da se ponašaju odgovorno.\nRekao je da nova vlada mora da pokuša da budemo i dalje jedna od najuspešnijih evropskih zemalja.\nIstakao je da se radi o teškim izazovima i da je važno da mandataru i skupštinskoj većini ukaže da se Srbija diči sa tri veoma važne političke činjenice, a to su pre svega slobodna, nezavisna I suverena država, Srbija koja se nalazi na evropskom putu i treće da će Srbija čuvati prijateljske odnose sa Rusijom, Kinom i graditi sve bolje odnose sa SAD.\n„Iz tih političkih okvira nova vlada će imati za cilj u naredne četiri godine da se podigne ekonomska snaga Srbije“, podvukao je on.\nVučić je kazao da nova vlada mora da obezbedi dalji rast životnog standarda građana, da on mora da raste uprkos činjenice da je to nemoguće u trenutku trajanja krize koja je zahvatila ceo svet.\n„I u takvim uslovima naša obaveza je da imamo dovoljno finansijskih rezervi i pored činjenice da smo radili manje, te ćemo se bez obzira na sve potruditi da obezbedimo dalje povećanje penzija i plata“, kazao je on.\nVučić je ukazao da je dalji prioritet dalja izgradnja puteva i pruga, da sve što je već ugovoreno mora da se radi I završava na najkvalitetniji način.\n„Mora da se radi na novim projektima, da krenemo ofanzivno u nove projekte. Jedan od njih je da se pre kraja iduće godine konačno krene sa izgradnjom metroa u Beogradu. Verujem da će to biti još jedan veliki podsticaj privredi. Takođe treba nastaviti sa izgradnjom brze pruge Beograd-Niš-Preševo. Da uradimo prugu od Valjeva do crnogorske granice. Dalje treba nastaviti prugu od Novog Sada do Subotice, a moramo da uradimo i mnogo drugih fantastičnih projekata., Do kraja iduće godine biće završena deonica autoputa Miloš Veliki do Požege , a biće otvorena i deonica Pojate-Kruševac. To su velike stvari“, istakao je on.\nKazao je da je insistirao na novim projektima da se pokaže da ne stajemo i ne zadovoljavamo se sa onim što je urađeno u prošlosti.\nOn je na početku obraćanja zahvalio je svim građanima što su u ogromnom broju izašli na junske izbore.\n„Zato što smo znali, kao i veliki broj drugih zemalja da je strahovito važno da naša demokratija ne trpi, da ne tražimo izgovore i razloge kroz koronu ili druge stvari da odlažemo izbore, da uvodimo diktaturu da vladamo duže“, rekao je Vučić u obraćanju javnosti.\nIstakao je da je jedino narod vlastan da izabere, a na osnovu tog izbora donose se odluke za budućnost.\nVučić je napomenuo da je važno da su izbori protekli mirno, bez incidenata, da su građani pokazali koliko poštuju demokratiju i koliko im je stalo da izađu na izbore.\n„Imali smo jednu od najvećih izlaznosti od svih zemalja u vreme korone. Da nije bilo ponavljanja izbora, procenat bi prešao 50 odsto“, primetio je.\nKako je rekao, pobednička lista, sa najviše glasova, gotovo bez presedana u savremenoj srpskoj istoriji, nosi ogromnu odgovornost.\n„Zato je važno da sa takvom odgovornošću pristupimo rešavanju problema, suočavanju sa velikim izazovima pred nama i da vidimo kako da te izazove prevazilazimo“, rekao je Vučić.\nČlan predsedništva SNS-a Siniša Mali rekao je nakon sastanka u sedištu stranke da je predsedništvo jednoglasno prihvatilo predlog Aleksandra Vučića za mandatara nove vlade, koja će, kako je rekao, biti vlada kontinuiteta i nove energije.\nPrethodni tekstAnketa: Šta Bačkopalančani misle o petom oktobru (VIDEO)\nSledeći tekstGrađani Srbije od 19. oktobra bez zelenog kartona mogu u Bosnu i Hercegovinu\nVučić: Do kraja decembra imaćemo prve vakcine u našoj zemlji


Derbi dana: Čelsi – Mančester Junajted: Mogu li zahuktali “plavci” da nastave pozitivan niz u Premijer ligi protiv Junajteda? – Kladjenje.rs\nHomeDerbi danaDerbi dana: Čelsi – Mančester Junajted: Mogu li zahuktali “plavci” da nastave pozitivan niz u Premijer ligi protiv Junajteda?\n28 Februara, 2021 Vlajko Derbi dana 0\nU nedelju je izuzetno bogata ponuda za klađenje, a za vas smo ovog puta odabrali verovatno i najinteresantniji meč ovog dana, u kom će Čelsi na svom “Stamford Bridžu” dočekati Mančester Junajted.\nIako je Čelsi na dosta dobar način započeo ovaj šampionat, u jednom trenutku je usledila velika kriza u igri tima iz Londona, a nažalost, cenu loših rezultata je platio legendarni Frenk Lampard, koji je dobio otkaz u klubu.\nNa njegovo mesto je postavljen doskorašnji trener PSŽ-a Tomas Tuhel i mora se priznati da je ovaj čovek uspeo da trgne “plavce” koji se u ovom trenutku nalaze na petom mestu na tabeli uz dva boda manjka u odnosu na četvrtoplasirani Vest Hem, koji usput ima i meč viška, pošto su “čekićari” u subotu doživeli poraz na gostovanju kod Mančester Sitija.\nNa poslednjih pet mečeva ekipa iz Londona je ostvarila čak četiri trijumfa, uz jedan remi, i to u prošlom kolu kada su na gostovanju kod Sautemptona odigrali 1:1.\nNe treba zaboraviti da su izabranici Tomasa Tuhela u prvom meču osmine finala Lige šampiona odigrali jedan sjajan meč na stadionu “Vanda Metropolitano” gde su uspeli da naprave pravi podvig pošto su savladali Atletiko Madrid koji se inače u ovom trenutku nalazi na prvom mestu na tabeli španske La Lige.\nTaj meč je završen rezultatom 0:1, a jedini gol delo je Žirua i to nakon spektakularnih makazica.\nKada su u pitanju mećevi na domaćem terenu do sada su “plavci” odigrali dvanaest susreta na svom terenu na kojima su ostvarili šest trijumfa, četiri remija i dva poraza.\nMančester Junajteda: Navijači imaju pregršt razloga za zadovoljstvo!\nU jednom trenutku su fudbaleri Mančester Junajteda bili na prvom mestu na tabeli, ali kako vreme prolazi, tako polako i stvari dolaze na svoje mesto, pošto je u međuvremenu gradski rival Junajteda, ekipa Mančester Sitija zasela na prvu poziciju na tabeli i pobegla drugoplasiranom timu na čak trinaest bodova viška, što je vrlo verovatno i nenadoknadiva razlika.\nNa poslednjih pet mečeva izabranici Ole Gunara Solskjera su dva trijumfa i tri remija, a u prošlom kolu su na svom stadionu bez većih problema savladali Njukasl sa 3:1.\nInače, ne treba nikako zaboraviti podatak da su “crveni đavoli” nedavno ostvarili jedan neverovatan trijumf i to na “Old Trafordu” gde su slavili protiv Sautemptona sa čak 9:0.\nIzmeđu ta dva trijumfa nad Sautemptonom i Njukaslom, izabranici Ole Gunara Solskjera su vezali dva remija i to prvo na svom stadionu u jednom sjajnom duelu protiv Evertona koji je završen rezultatom 3:3, a nakon toga i na gostovanju kod Vest Bromvič Albiona, kada je bilo 1:1.\nNaravno, Junajted je bez većih problema došao do plasmana u osminu finala Liga Evrope pošto su u eliminisali nimalo naivnu ekipu Real Sosijedada, a ukupan rezultat iz tog dvomeča je bio 4:0, pa je Mančester Junajted zakazao dvomeč sa Milanom.\nInače, kada su u pitanju mečevi na gostovanjima, Junajted je jedina ekipa u Premijer ligi koja još uvek nema poraz na strani, i to pošto su na dvanaest odigranih mečeva van svog terena ostvarili čak osam trijumfa i četiri remija.\nIako u poslednjem međusobnom susretu između Čelsija i Mančestera nije bilo golova, valja napomenuti da po tradiciji na mečevima između ova dva ljuta rivala uglavnom ima dosta pogodaka.\nMišljenja smo da bi to slučaj mogao da bude i u nedelju zbog čega vam saveetujemo da probate sa igrom 3+ koju kladionica Meridianbet plaća sa sjajnom kvotom 2.00.\nIz istog razloga vam preporučujemo da probate i sa igrom GG, ali i da zaobiđete prognoziranje konačnog ishoda kada je ovaj duel u pitanju, jer je zaista nepredvidivo u kom smeru bi mogao da ode ovaj susret.\nIgru GG kladionica Meridianbet ceni sa kvotom 1.76.


EU pozitivno o Makedoniji i Crnoj Gori, negativno o BiH\nŠefovi diplomatija zemalja članica Evropske unije (EU) u zaključku sa sastanka u Bruxellesu pozitivno su ocijenili napredak koji su na evropskom putu postigle Makedonija i Crna Gora, dok je BiH dobila negativnu ocjenu.\nU izvještaju Evropske komisije nakon dvodnevnog zasjedanja Vijeća ministara navodi se da je EU razočarana zastojem napretka BiH u sprovođenju reformi, a posebno zbog nastavka secesionističke retorike i neispunjavanja Mape puta predviđene za juni 2012., kao i nerealizacije ranije postignutih političkih dogovora, prenio je Tanjug.\nU zaključcima se ističe da prioritet BiH mora biti sprovođenje ustavne reforme u svjetlu odluke Evropskog suda za ljudska prava u slučaju Sejdić-Finci, kako bi u potpunosti bio aktiviran Sporazum o stabilizaciji i pridruživanju.\nKada je riječ o Makedoniji zemlje članice EU će na proljeće proučiti napredak u ispunjavanju uslova za početak pristupnih pregovora. Akcenat se i dalje stavlja na održanje dobrosusjedskih odnosa, uključujući rješenje spora s Grčkom oko imena kroz dijalog, pod pokroviteljstvom UN-a.\nU pogledu Crne Gore, Vijeće ministara je istakao da će napredak u pregovorima biti praćen napretkom koji ova zemlja ostvaruje u pripremama za pristupanje, kao i napretkom u otklanjanju slabih tačaka identifikovanih u mišeljenju Evropske komisije.\nVijeće ministara je naglasio da posebna pažnja treba da se posveti jačanju u oblasti vladavine prava u cilju sprovođenja dugoročnih reformi koje se odnose na borbu protiv organizovanog kriminala i korupcije.


Amazon greškom objavio cijene Redmi Note 9T telefona\nXiaomi se uveliko sprema za objavu Redmi Note 9T telefona, kompanija je objavila dosta tizera, a telefon se pojavio i na benchmark listingu prošle nedelje. Sada su se pojavile još neke informacije, koje uključuju i cenu telefona u Evropi.\nPored toga, tu su i promotivne fotografije, od kojih jedna pruža više informacija o glavnim specifikacijama telefona. Sugeriše se 6.53″ FHD+ punch-hole displej, 5000mAh baterija sa 18W punjenjem, podrška za NFC i 48MP glavna kamera. Telefon će pokretati MediaTek Dimensity 800U čipset.\nKada su u pitanju cene, nemački Amazon je greškom već izlistao Redmi Note 9T. Osnovni model, sa 4GB RAM-a i 64GB skladišnog prostora, će imati cenu od 230 evra, dok će za model sa 128GB prostora za skladištenje podataka biti potrebno izdvojiti 270 evra.\nRedmi Note 9T će biti zvanično predstavljen 8. januara, a od starta će koristiti Android 10 uz MIUI 12 korisnički interfejs.


Podrška unapređenju položaja osoba sa invaliditetom\nMinistarstvo za rad, zapošljavanje, boračka i socijalna pitanja i država Srbija kontinuirano posvećeno podršci i unapređenju položaja osoba sa invaliditetom, istakla je državna sekretarka Stana Božović na konferenciji koju je Gradska organizacija slepih Beograda organizovala povodom Međunarodnog dana slepih, poznatijeg kao Dan belog štapa.\nDržava, kako je naglasila, izdvaja veliki deo sredstava iz Budžeta Republike Srbije, za podršku osobama sa invaliditetom, a u ovoj godini je primat njihovo zapošljavanje, za šta je izdvojeno 550 miliona dinara.\n„U skladu sa Strategijom zapošljavanja za period 2021-2026. godine, nama su osobe sa invaliditetom u prioritetu i na tome svakodnevno radimo“, naglasila je Božović i podsetila da Ministarstvo ima i stalno otvoren programski konkurs, na kojem je za podršku organizacijama i udruženjima osoba sa invaliditetom u ovoj godini izdvojeno 468 miliona dinara.\nSvetski dan vida se obeležava svake godine drugog četvrtka u oktobru, a ove godine je moto „Voli svoje oči”. Milijarda ljudi širom sveta ima oštećenje vida koje može imati velike i dugotrajne posledice na sve aspekte života, uključujući svakodnevne aktivnosti, interakciju sa zajednicom, školskim i radnim mogućnostima i mogućnost pristupa javnim uslugama.\nMeđunarodni dan slepih


Dok milanski klubovi ratuju oko njegovog potpisa, Liverpul završava posao! - Sportske.net\nDok milanski klubovi ratuju oko njegovog potpisa, Liverpul završava posao!\nOstavio je mladi Italijan sjajan utisak na debiju za seniorsku reprezentaciju, a čini se da će karijeru nastaviti u Liverpulu.\nŠaćiri startuje protiv Zvezde?Zbog njih je fudbal milina gledati - Sarijeva i Klopova konverzacija će vas oduševiti!Leonardo i Maldini rešili, dvojica vezista stižu u januaru!Koliko je Klop dobar čovek, neverovatna situacija u Melvudu!Milan u "debelom" minusu!\nKako prenose italijanski mediji, talentovani vezista Kaljarija Nikolo Barela, najbliži je prelasku u redove Liverpula.\nOvaj 21-godišnji fudbaler je nedavno debitovao za reprezentaciju Italije u prijateljskom duelu sa Ukrajinom (1:1), ostavio je jako dobar utisak i nema sumnje da je pred njim jako lepa budućnost.\nZa njegov potpis se već neko vreme otimaju milanski rivali, a Kaljari je postavio svoju cenu, traže 50 miliona evra za usluge talentovanog veznog fudbalera.\n"Redsi" su veoma zainteresovani, pomno prate njegov razvoj na Sardiniji, njihovi skauti su redovno na utakmicama Kaljarija i prema poslednjim informacijama ekipa sa "Enfilda je bliža njegovom potpisu od ekipa iz Milana.\nIako ima samo 21 godinu, Barela je već upisao 73 nastupa u Seriji A, a pritom je postigao i sedam golova.


Iskustvo dobijanja nemačke stipendije - Deutschlandstipendium\n12 January, 2019 by Boris Ševarika 1 Comment\nStudiram farmaciju na Univerzitetu u Hajdelbergu i trenutno se nalazim u trećoj godini studija odnosno petom semestru. Na kraju četvrtog semestra konkurisao sam za Deutschlandstipendium [Dojčland-štipendijum] koju dodeljuje univerzitet uz podršku firmi, organizacija, fondacija i pojedinaca.\nSvi studenti imaju pravo na stipendiju\nOcene, iskustvo sa prakse i društveno koristan rad su najvažniji kriterijumi\nProces konkurisanja traje dugo\nŠta još stipendija nudi?\nPar saveta za druge studente\nDeutschlandstipendium iznosi 300 evra mesečno i dodeljuje se studentima univerziteta nezavisno od njihovog porekla odnosno državljanstva. Pravo na stipendiju imaju svi redovni studenti, uključujući i studente prvog semestra studija. Jednu polovinu sredstava izdvaja univerzitet, dok drugu polovinu sredstava obezbeđuju mahom privatne kompanije, ali i neke fondacije ili istaknuti pojedinci poput bivših profesora ili studenata\nStipendija se dodeljuje svake godine i isplaćuje se 12 meseci. Nakon isteka stipendije student ima pravo da ponovo konkuriše. Univerzitet u Hajdelbergu dodeljuje oko 70 stipendija novim studentima i otprilike isto toliko stipendija studentima koji su stipendije primali u protekloj godini.\nKriterijum za dodelu stipendije jeste uspeh na univerzitetu i društveni angažman samog studenta. Uz to se u obzir uzimaju i drugi faktori poput obrazovanja roditelja, invaliditeta studenta i drugi. Značajnu ulogu igraju i (dobrovoljne) prakse koje je student radio tokom studija. Generalno studenti starijih godina imaju prednost pri dobijanju stipendije jer sami imaju više vremena na raspolaganju da urade prakse, društveno se angažuju i generalno ispune sve kriterijume u potpunosti.\nMnogi studenti se za stipendiju prijavljuju više pute, pa i ja. Prošle godine sam konkurisao i bio odbijen. Ove godine sam imao bolje pripremljenu prijavu, više društvenog angažovanja, ali i jednu praksu više, što je verovatno povećalo moje šanse za dobijanje stipendije. Kako predstavnici firmi imaju uticaja na izbor studenata koji primaju stipendije, važno je i istaći da je prilikom prijave verovatno poželjno izraziti želju za budući rad u industriji ili makar oblasti kojom se neke od firmi koje su uključene u sufinansiranje celokupnog programa bave. Kandidat za stipendiju ne može da izabere firmu od koje stipendiju traži, već se time bavi komisija.\nPriključi se grupi za ex yu studente u Nemačkoj\nZa procedu je najbolje da pitate na matičnom univerzitetu jer se rokovi mogu razlikovati od univerziteta do univerziteta. Na Univerzitetu u Hajdelbergu prijave za stipendiju budu otvorene do kraja avgusta. Dodatna dokumentacija se eventualno može dostaviti do kraja septembra, u slučaju da recimo neke ocene i dalje nisu uneta ili potvrde određenih društvenih aktivnosti ne mogu blagovremeno biti izdate. Studenti koji konkurišu na fakultet mogu da dodatno izaberu opciju da paralelno konkurišu i za stipendiju. Ceo proces prijave i selekcije traje relativno dugo. Krajem novembra komisija studentima javlja rezultate konkursa, a sama svečana dodela stipendije održava se početkom decembra. Kako stipendije pokriva vremenski period od oktobra jedne godine do septembra sledeće, studenti koju stipendiju dobiju u novembru početkom decembra primaju isplate stipendije za tri meseca: oktobar, novembar i decembar.\nGeneralno stipendisti imaju mogućnost da stupe u kontakt sa firmom ili organizacijom koja sufinansira njihove stipendije. Uz to sam univerzitet stipendistima prosleđuje dodatne informacije koje mogu biti korisne za dalje razvoj karijere. Kako sa stipendiju dobio pre nekoliko nedelja, nisam u potpunosti siguran koje će aktivnosti od strane univerziteta biti organizovane tokom budućih meseci. Stipendisti nemaju faktički nikakve obaveze ni prema univerzitetu ni prema kompaniji. Jedino ograničenje je to da stipendisti ne smeju da primaju druge stipendije koje iznose više od 30 evra mesečno.\nBoris Ševarika i ostali dobitnici Deutschlandstipendium hajdelberškog univerziteta (Decembar 2018). Izvor: uni-heidelberg.de\nSvima bih savetovao da detaljno analiziraju na koji se način društveno mogu angažovati. Ima dosta aktivnosti koje se na univerzitetu mogu obavljati, a koje spadaju pod kategoriju društvenog angažovanja. Većina univerziteta ima spisak različitih studentskih grupa koje imaju potpuno različite ciljeve i tu je obično moguće pronaći jednu adekvatnu studentsku grupu pri kojoj je moguće biti društveno angažovan. Takođe je moguće obavljati različite zadatke u studentskom domu, pomoći zainteresovanim studentima iz ex yu preko Nemačkog kutka i drugog.\nSmatram da je pisanje motivacionog pisma veoma važno. Preporučio bih svima da budu veoma konkretni, izbegavaju uopštene izjave i besadržajne reči, već jasno iznesu razloge zbog kojih im je stipendija potrebna i objasne kako će im stipendija pomoći da ostvare planove koje imaju pred sobom.\nDeutschlandstipendium je stipendija u iznosu od 300 € koju dodeljuje univerzitet uz podršku firmi, organizacija, fondacija i pojedinaca. Najvažniji kriterijumi pored ocena su iskustvo sa (dobrovoljnih) praksi i društveno koristan rad. Neretko je studenti dobijaju tek iz drugog ili trećeg pokušaja. Svima koji se odluče da konkurišu za istu, želim puno sreće i strpljenja pri pripremi prijave!\nStudije Deutschlandstipendium, Heidelberg, Stipendija\n9 June, 2019 at 18:53\nOdličan tekst, i sama sam upravo konkurisala za ovu stipendiju, ohrabrujuće je, svakako, čuti da je još neko iz Srbije stipendista.\nNaime, kako sam konkurisala ove godine na osnovne studije fizike na engleskom jeziku, u Lajpcigu, neophodna mi je stipendija (pre svega zbog vize, gde moram da dokažem da imam oko 8000 evra na računu, što ne mogu da ispunim bez stipendije). Pretražila sam toliko sajtova, ali nisam pronašla nijednu, osim ove, koja me kvalifikuje, s obzirom da ne znam nemački i sve su istraživačke ili za master studije… Da li imaš bilo kakvu informaciju o stipendijama, koja bi mogla da mi pomogne, da ispunjavam uslove?


U KRAGUJEVCU POČELO POTPISIVANJE "SPORAZUMA SA NARODOM" - Glas Šumadije\nNaslovna > Grad > U KRAGUJEVCU POČELO POTPISIVANJE „SPORAZUMA SA NARODOM“\n09/03/2019 924Ostavi komentar na U KRAGUJEVCU POČELO POTPISIVANJE „SPORAZUMA SA NARODOM“\nRazlog što do sada nismo na samom protestu Jedan od pet miliona prikupljali proteste jeste što želimo da to uradimo i sa drugim političkim organizacijama kada dodje trenutak na samom protestu, rekao je Dubljanin.\nZaista, ovaj ugovor doživljavamo kao moralnu i pravnu obavezu, rekao je Dubljanin.\nTežimo da stvorimo jedno normalno društvo u kojem ćemo mi kao političari da se takmičimo sa svojim programima na izborima i da gradjani na osnovu toga odlučuju kome će dati poverenje. Danas nije takva situacija jer stranke i pokreti ne mogu da se predstave u medijima i stvara se jedna kriva slika da je situacija idealna, što nije, rekao je Jekić.\nTagovi: Kragujevac Savez za Srbiju - Kragujevac Sporazum sa narodom Zelengora


MSS i TRKE.rs - Saradnjom do promocije moto sporta u Srbiji | TRKE.rs\nNakon dugogodišnje saradnje vezano za promociju moto sporta u Srbiji, kao i nastupa predstavnika Srbije na takmičenjima u inostranstvu, saradnja između Saveza i našeg portala je dodatno ojačana.\nTokom trke na Beranovcu testiran je potpuno novi sistem za praćenje vremena sa staze uživo, koji se pokazao kao veoma funkcionalan, tako da će u buduće biti dostupan na svim moto trkama u Srbiji, kao i na trkama na kojima će Hrono služba MSS meriti vreme.\nMerenje vremena postići ćemo da publika tokom treninga i trka, u svakom trenutku može da vidi ko se od takmičara kako kotira. Takođe, sistem je opremljen upozorenjima poput „Crvena zastava je istaknuta“, tako da svako od gledalaca blagovremeno može ispratiti stanje na stazi.\nOvaj sistem dodatno će doprineti takmičarima i njihovim timovima, koji će iz boksa, u realnom vremenu moći da isprate šta se na stazi dešava.\nOdlična saradnja se neće zaustaviti samo na ovom koraku, te ćemo u budućnosti nastaviti sa razvojem novih sistema koji će na stazi omogućiti gledaocima bolji doživljaj i na taj način doprineti razvoju moto sporta u Srbiji.\nRezultate sa staze možete pratiti već za dve nedelje iz Kruševca, gde će se voziti Evropski šampionat u Moto Krosu – www.trke.rs/live-timing/


VD direktor Uprave policije Vesko Damjanović učestvovao na Generalnoj skupštini SEPCA-e u Ohridu\nDatum objave: 23.04.2018 17:57 | Autor: UP\nVD direktor Uprave policije MUP-a Crne Gore Vesko Damjanović učestvovao je na Generalnoj skupštini SEPCA-e (Asocijacija šefova policija zemalja Jugoistočne Evrope) koja je 19. i 20. aprila 2018. godine održana u Ohridu u Makedoniji. Sa vd direktorom Generalnoj skupštini SEPCA-a prisustvovao je i rukovodilac Odsjeka za međunarodnu policijsku saradnju Dejan Đurović. Na sastancima održanim tokom konfrencije ocijenjeno je da crnogorska policija kvalitetno sarađuje sa policijama regiona.\nGeneralnoj skupštini SEPCA-e su prisustvovali šefovi policija zemalja Jugoistočne Evrope – članovice SEPCA-e iz devet zemalja, dok su predstavnici posmatrača bili iz dvije zemlje koje nisu članice SEPCA-e i pet međunarodnih organizacija. Domaćin je bio direktor policije Makedonije Lazo Velkovski budući da ove godine SEPCA-om predsjedava Makedonija.\nVD direktor Uprave policije Vesko Damjanović je na konferenciji u okviru koje je održana Generalna skupština SEPCA-e imao izlaganje koje se tiče analitičkog izvještaja o prijetnjama u regionu država članica SEPCA-e, aktivnosti SEPCA-e u okviru inicijative Evropske komisije o integrisanom upravljanju bezbjednošću za zemlje Zapadnog balkana i izazova tokom razmjene informacija u okviru međunarodne policijske saradnje.\nTo su ujedno bile i teme konferencije, a vd direktor Damjanović je podržao dalje aktivnosti SEPCA-e u dijelu izrade strateškog izvještaja uz pomoć Europola, koji bi služio kao osnov za plansko djelovanje policijskih službi zemalja SEPCA-a, dalje integracije SEPCA-e u smislu projekata i inicijativa Evropske komisije za zemlje Zapadnog balkana i daljeg jačanja regionalne policijske saradnje i razmjene informacija koje bi dovele do efikasnije borbe protiv organizovanog kriminala.\nNa marginama konferencije vd direktor Damjanović se sastao sa direktorom policije Makedonije Lazom Velkovskim, direktorom policije Republike Srpske Darkom Ćulumom, direktorom policije Albanije Ardijem Veliuom i zamjenikom direktora policije Federacije Bosne i Hercegovine Ensadom Kormanom. Na sastancima sa direktorima policija i zamjenikom direktora policije ocijenjeno je da policija Crne Gore kvalitetno sarađuje sa policijama državama regiona, a razgovarano je i o modalitetima dalje saradnje i izazovima sa kojima se naše države susrijeću u borbi protiv svih vidova prekograničnog kriminala. VD direktor Damjanović se sastao i sa direktoricom regionalnog MARRI centra Tamarom Mugošom, a tokom ovog susreta razmijenjene su informacije vezane za jačanje regionalne saradnje na polju ilegalnih migracija i granične bezbjednosti.\nNa konferenciji su jednoglasno usvojeni zaključci SEPCA-e koji se tiču budućih akzivnosti koje će zemlje članice ove asocijacije preduzimati u cilju jačanja saradnje i bezbjednosti u regionu.\nSljedeći sastanak u okviru makedonskog predsjedavanja SEPCA-om održaće se u novembru 2018. godine.


Savska obala poneće naziv Obala jasenovačkih žrtava, Vladeta Jerotić dobija ulicu na Paliluli - Beograd - Dnevni list Danas\nPočetna » Vesti » Beograd » Savska obala poneće naziv Obala jasenovačkih žrtava, Vladeta Jerotić dobija ulicu na Paliluli\nFoto: BETAPHOTO/AMIR HAMZAGIC/DS\nSkupštine grada Beograda jednoglasno je danas usvojila inicijativu predsednika Srbije Aleksandra Vučića u svojstvu građanina da se jedna savska obala u glavnom gradu nazove Obala jasenovačkih žrtava.\nSednici je prisustvovalo 65 odbornika, dok izvestan broj odbornika nije prisustvovalo sednici, već su održali konferenciju za medije ispred Skupštine Beograda.\nNa današnjoj sednici ulice u Beogradu su dobili i carevi Justinijan i Iraklije, knez Pavle Karađorđević i princeza Olivera (ćerka Lazara i Milice Hrebeljanović) po predlogu zamenika gradonačelnika Beograda Gorana Vesića u svojstvu građanina.\n„Došli smo do toga da imamo ulice sa imenima ljudi koji nisu značajni za Srbiju, a mnogi od njih uopšte nisu bilo blagonakloni prema Srbiji“, istakao je Vesić.\nPrema njegovim rečima, današnjom odlukom oduzeta je ulica hrvatskom biskupu Josipu Juraju Štrosmajeru zbog njegovog, kako je rečeno, negativnog stava prema Srbiji, ko i Matiji Gupcu.\nGovoreći o knezu Pavlu Karađorđeviću, Vesić je naglasio da je on mnogo čime zaslužio ulicu, „ako ništa drugo bar zbog slika i umetničkih dela koje je poklonio Narodnom muzeju, a mogao ih je dati nekome drugom“.\nTri ulice su nazvane po imenima poznatih žene Srbije – Draginja Gavrilović, Kosara Cvetković i Jelka Bojkić Makavejev.\nTa inicijativa je usvojena sa 64 glasa, dok je jedan glas bio protiv uz obrazloženje da je to glas protiv oduzimanja ulice Matiji Gupcu.\nJoš nekoliko ulica u Beogradu ponelo je imena Nikše Gradija, Ivana Stojanovića, Vladete Jerotića, Đorđs Tratimirovića i Svetog Nikolaja (Velimirovića) Žićkog.\n„Najviše napada smo dobili zbog oduzimanja ulice (piscu) Miroslavu Krleži optužujući nas da oduzimamo kosmopolitski dug Beogradu“, rekao je Vesić i naglasio da veliki broj ulica u Beogradu nosi i poneće imena značajnih ljudi koji nisu srpske nacionalnosti, ali su mnogo dobrog učinili za Srbiju.\nVesić je podsetio na to da je Zagreb „oduzeo ulicu počasnom građaninu tog grada Vuku Stefanoviću Karadžiću“, dodajući da će Budimpešta, Brisel i Kan dobiti ulice u Srbij, jer ti gradovi imaju srpsku ulicu.\n„Nećemo trpeti više ostatke tuđe ideologije“, kazao je Vesić i zaključio da današnja odluka govori o tome da je počela da se poštuje sopstvena istorija.\nPovodom protesta u subotu, Vesić je osudio napad jednog od učesnika protesta koji je pretukao vozača bagera koji je pokušao da probije protestni skup.\nGradonačelnik Beograda Zoran Radojičić izjavio je da je danas na 34. sednici Skupštine Grada Beograda usvojen predlog odluke da ulica na teritoriji gradske opštine Palilula dobije ime po akademiku, doktoru Vladeti Jerotiću.\nSkuština gradaulicevladeta jeroticBeograd\nNadležne gradske službe spremno su dočekale snežne padavine i sve ulice prvog prioriteta su čiste, izjavio je večeras zamenik gradonačelnika Beograda Goran Vesić, preneo je Beoinfo.


POČINJE ISPORUKA HRANE ZA KRAVE · Kraljevo.online\nNASLOVNA VESTI POČINJE ISPORUKA HRANE ZA KRAVE\nPOČINJE ISPORUKA HRANE ZA KRAVE\nKRALJEVO – Počinje isporuka humanitarne pomoći – 320kg, stočne hrane za krave muzare, namenjene poljoprivrednim domaćinstvima iz poplavljenog područja grada Kraljeva, kao jedan od načina da se pomogne oporavak poljoprivredne proizvodnje.\nPomoć je namenjena za 87 porodica od strane Organizacije za hranu i poljoprivredu Ujedinjenih nacija (FAO) u partnerstvu sa Kancelarijom za pomoć i obnovu poplavljenih područja i Ministarstvom poljoprivrede i zaštite životne sredine, kroz sredstva obezbeđena iz centralnih fondova UN za vanredne situacije i FAO interna sredstva.\nUsaglašene su liste domaćinstava sa predsednicima Mesnih zajednica i kriterijuma FAO organizacije.\nIsporuka će se vršiti u magacinu Autotransport Kraljevo na adresi: Adrani 578 A, 10-og septembra u vremenskom periodu od 08 do 15 časova.\nMole se sugrađani da lično i organizovano sa predsednicima Mesnih zajednica preuzmu donaciju.\nNeophodno je da se tog dana ponese važeća lična isprava jer ne postoji nikakva mogučnost da se ta roba preuzme u nekom drugom vremenskom roku.


Arapi – DELIJE.AT / DELIJE SALCBURG / DELIJE AUSTRIJA\nArapi Vladan Milojević Mediji Transferi FK Crvena Zvezda\nUzaludni multimilionski napad na Zvezdu i Miloja\nArapi će morati da se okrenu nekom drugom rešenju, iako su ponudili fantastične uslove i klubu i mladom stručnjaku… Ono što Vladan Milojević u poslednje dve godine radi sa Crvenom zvezdom nije moglo da prođe neopaženo. Ne samo u Evropi, već u celom svetu. Nisu bile male muke Zvezdana Terzića da prošlog maja ubedi mladog […]\nTaj susret se dogodio u utorak u Dubaiju Respektabilni fudbalski blog Adhaaf piše da se Miloš Degenek sastao sa predstavnicima Al Hilala u Dubaiju u utorak. Na društvenim mrežama se pojavio video na kom se vidi kako je Degenek u šopingu sa defanzivcem Al Hilala Jaserom Al Šahranijem. Degenek je tom prilikom upitan da li će […]


Na naplatu stiže lockdown - 24vesti\nNa naplatu stiže lockdown\nŠestu nedelju zaredom Velika Britanija ima višu stopu smrtnosti od proseka, ali kovid-19 nema najveći udeo. Stručnjaci kažu da je godinu i po dana narušenih zdravstvenih usluga počeo da naplaćuje dug.\nPodaci za avgust Kancelarije za nacionalnu statistiku Engleske i Velsa zabeležili su 10.372 smrtna slučaja, što je 1.270 slučajeva, ili 14% više od petogodišnjeg proseka za taj period.\nOd spomenutih 1.270 slučajeva „viška“, samo 544 se može pripisati kovidu, dok su ostali posledica drugih bolesti i uzroka.\nPodaci iz zdravstvenog sistema ukazuju na značajan porast srčanih oboljenja, dijabetesa i ciroze, a stručnjaci kažu da počinju stanja koja u prošlosti zbog pandemije nisu bila adekvatno lečena – zbog odloženih intervencija, zbog pacijenata koji nisu dolazili na pregled – da rezultira smrću.\nStručnjaci kažu da su možda tokom leta visoke stope mortaliteta delom bile posledica vrućeg vremena, ali pošto to više nije slučaj, očigledno je da se mora obratiti pažnja na činjenicu da je sve propušteno i poremećeno tokom akutne korona krize.


Matić: Vraćaju se strani turisti, devizni priliv veći 33 odsto\nTanjug 21. avgusta 2021. 09:18\nBEOGRAD – Ministarka trgovine, turizma i telekomunikacija Tatjana Matić izjavila je danas da je devizni priliv Srbije od turizma ove godine veći 33 odsto nego prošle.\n„U ovom trenutku to je nekih 650 miliona evra. Imamo preko četiri miliona i 600 hiljada noćenja. Dolazak stranih turista je porastao 280 odsto u odnosu na prethodna dva meseca“, rekla je Matićeva za RTS.\nNavela je da je sada turistička sezona na 50 odsto u odnosu na 2019. godinu i izrazila očekivanje da će, ako se tako nastavi, statistika biti još bolja.\n„Imali smo sjajnu letnju turističku sezonu. Januar, februar i mart bili su kritični kada je reč o kovidu. Tradicionalno imamo dobru sezonu u septembru i decembru. U zavisnosti od kovid situacije, možemo dostići i 70 odsto od rekordne godine. Da se vratimo u 2019. trebaće nam još godinu dana“, ukazala je Matićeva.\nNavela je da je podeljeno 150.000 turističkih vaučera.\n„Mi smo uspeli i da obezbedimo dodatnih 250 miliona dinara, u odnosu na 500 miliona koliko je bilo predviđeno budžetom. Tih 150.000 vaučera je jako podstaklo domaće turiste da posećuju naše destinacije. Primetan je porast i domaćih turista za nekih 45 odsto“, istakla je Matićeva.\nOna je naglasila da ti podaci ohrabruju i ukazala da je dobra stvar što su domaći turisti otkrili Srbiju kao turističku destinaciju.